Peticija za završetak Doma za stare | VAmedia - info portal\n28/03/2019 28/03/2019 2 коментара на Peticija za završetak Doma za stare\nStranka moderne Srbije pokrenula je peticiju za završetak Gerontološkog centra u Valjevu. “Samu peticiju smo naslovili na gradsku vlast, na resorno ministarstvo, a jedan primerak peticije ćemo poslati i u ambasadu Japana jer je Vlada Japana glavni donator projekta Gerontološkog centra”, najavila je Snežana Spajić.\nStranka modern Srbije na jednoj od ranijih konferencija za novinare je upravo govorila o izgradnji Doma za stare koji je trenutno samo propala investicija.”Sama izgradnja ovog centra bi rešila pitanje smeštaja starih lica za koje je iskazana velika potreba u našem gradu i regionu. Doprinela bi i novom zapošljavanju naših sugrađana , verovatno bi se ukazala potreba i za pratećim sadžajima u okolini čime bi se oživela privreda u tom delu grada. Pripadnici gradske vlasti i Ministarstva za rad, zapošljavanje , boračka i socijalna pitanja su navodili razne razloge zbog kojih se objekat ne završava, navešću neke od njih: sudski process koji traje, a za koji nemamo podatke ko ga protiv koga vodi (mogao se iznaći način da se nastavi gradnja objekta, da se poveri izgradnja drugom subjektu a da se po okončanju postupka šteta naplati od strane koja je izgubila spor).Ovo je kao razlog naveo ministar Vulin, ukoliko se objekat izgradi mi ne bi imali pravo zapošljavanja ljudi usled zabrane zapošljavanja u javnom sektoru, primedba više pripadnika gradske vlasti”, rekla je Spajić.\nOna kaže da Grad uporno prebacuje krivicu na Republiku, donekle sa pravom, jer je pored donacije japanske Vlade, ona investitor ovog projekta. Ali Grad se nije potrudio sa svoje strane da spreči devastaciju objekta i odredi čuvara da bi zaštitio imovinu. Svi smo upoznati sa današnjim izgledom Gerontološkog centra.\n“Ukoliko gradske vlasti ne vide potrebu da se ovaj objekat privede nameni i zaštiti od daljeg propadanja, mi kao pripadnici građana, tražićemo putem peticije da se konačno reši ovo pitanje Gerontološkog centra, da Grad zaštiti objekat i zajedno sa resornim ministarstvom pronađe način i sredstva da se objekat završi i privede nameni. Mislimo da je ovo u interesu grada Valjeva i mi ovu peticiju potpisujemo kao građani, a ne kao pripadnici političke Stranake modern Srbije. Očekujemo da će nam podršku građani Valjeva, političke partije I razna udruženja. Ovde ćemo nastupiti nestranački obojeni. Samu peticiju smo naslovili na gradsku vlast, na resorno ministarstvo, a jedan primerak peticije ćemo poslati i u ambasadu Japana jer je Vlada Japana glavni donator projekta Gerontološkog centra. Nadam se da će nam se u ovoj peticiji pridružiti veliki broj građana i dati potpis za jednu pre svega humanu stvar”, kaže Spajić.\nDragan Popović predsednik Krušikovih penzionera kaže da njihovo udruženje podržava aktivnost Stranke moderna Srbija, naročito jer je već poznato da se staračka populacija neprestano povećava, mladi odlaze i postajemo najstarija nacija. „Medju starima je mnogo bolesnih , samih i to su bili razlozi sigurno da se ova aktivnost pokrene 2005. godine da Vlada Japana pomogne i potom ništa.Nas ne zanima zašto se to ne radi i odugovlači , ali ja mislim da i lokalna vlast ima razloga da podrži ove zahteve jer gradjani Valjeva računaju na taj smeštaj. Mi smo se obratili gradskom Udruženju penzionera sa zahtevom da se i oni izjasne da li podržavaju završetak izgradnje. Prvo pitanje koje predstavnici penzionera postavljaju jeste kada će Dom penzionera biti završen , ali odgovora nema , nema nikakvih odgovora“, rekao je Popović.\nSMS zato poziva sva udruženja penzionera , razna druga udruženja, pokrete, stranke da se pridruže u prikupljanju potpisa. Potpise možete dati od sutra i u prostorijama stranke, Karađorđeva br 87 , u pasažu od 13:00- 17:00 , a biće prikupljana i na drugim mestima u gradu o čemu će biti dato naknadno obaveštenje.\n2 comments on “Peticija za završetak Doma za stare”\nIstina 28/03/2019 at 19:28\nJulka 29/03/2019 at 09:33\nKasno ..političari pa i iz Moderne Srbije trebalo bi da znaju da Republika Srbija ide ka deinstitiucionalizaciji..Dakle zatvaraju se ustanove za smeštaj korisnika pa stoga gospodo tražite prenamenu prostora a završiti ga treba svakako


Gojković: Srpski parlament jedan od najorganizovanijih na svetu\nPolitika Autor:Beta28. apr. 202009:30 > 09:42\nPredsednica Skupštine Srbije Maja Gojković izjavila je danas da ne postoji parlament u svetu koji zaseda u punom kapacitetu te da će Srbija po tome i po dobroj organizovanosti biti jedna od manjeg broja zemalja.\nZa danas je zakazana prva sednica Skupštine Srbije od obustave rada sredinom marta zbog uvođenja vanrednog stanja, a poslanici bi trebalo da potvrde uvođenje vanrednog stanja i mere Vlade Srbije u borbi protiv korona virusa.\n„Ne postoji parlament koji zaseda u punom kapacitetu od 250 poslanika i po tome ćemo i po dobro organizovanosti biti jedni od manjeg broja zemalja“, kazala je Gojković za TV Pink.\nRekla je da su se parlamenti širom sveta „dovijali“ da održe svoj rad, da zasedaju onlajn kolegijumi, a da to u Srbiji po Skupštinskom poslovniku nije moguće i dodala da bi to svakako izazvalo „negodovanje ovih koji sve zameraju Srbiji, a ništa svojim zemljama“.\nMaja Gojković je ocenila da se opozicija u Srbiji koja je najavila da neće prisustvovati današnjoj sednici ponaša jedinstveno, a istakla je da će sednici prisustvovati „oni koji smatraju da je Skupština mesto za debatu“, dok „oni koji biraju ulicu“ neće doći.\n„Lako je, ali i neodgovorno pozivati ljude da se suprotstave državi i merama koje je struka odredila za vas u cilju budu spaseni životi građana Srbije“, rekla je ona.\nApsurd: Odbori zasedaju online, a Skupština ne može\nGovoreći o predlogu lidera Dveri Boška Obradovića da se izbori koji su odloženi zbog pandemije korona virusa održe na jesen, Gojković je kazala da to Ustav Srbije ne dozvoljava jer je potrebno produžiti vanredno stanje za još 90 dana.\nКazala je da će poslanici koji će prisustvovati sednici biti bezbedni, da će morati da prođu proceduru merenja temperature i da uzmu rukavice i maske a sedišta skupštinske sale biće ograđena vizirima.\nMaja GojkovićSkupština Srbijevanredno stanje


Država priprema pomoć firmama, razmišlja se i o pomoći građanima od po 100 evra • Poportal\nDržava priprema pomoć firmama, razmišlja se i o pomoći građanima od po 100 evra\n30/03/2020 Biljana Petrović0\nPredsednik Aleksandar Vučić izjavio da je u paketu mera za oporavak srpske privrede, pogođene koronavirusom, više od pet milijardi evra. Najavio da će se za mala i srednja preduzeća isplatiti minimalne plate za tri meseca. Razmišlja se i o pomoći svakom punoletnom građaninu u iznosu od 100 evra.\nVučić je za TV Prva istakao da će kroz taj program mera biti pružena pomoć privredi, kako malim i srednjim, tako i velikim preduzećima, a nadležni razmišljaju i kako da pomognu „malima“, pre svega, povrtarima ili mlekarima.\nTakođe, posebna, podrška ići će ugostiteljstvu i hotelijerstvu, dodao je Vučić.\nIstoremeno, neće biti smanjenja plata u javnom sektoru, kao ni penzija, jer smo se, kaže, „spremali za ovako nešto“.\nVučić je rekao da je država izdvojila 700 miliona evra za podršku mikro i malim preduzećima kako bi njihov biznis opstao posle krize.\nPrema njegovim rečima, podsticaj će dobiti sva onda preduzeća koja nisu otpustila više od 10 odsto radnika, a da će sve one koji su radnike zaposlili gledati da nagrade.\n„Svi preduzetnici, mikro i mala preduzeća, za tri meseca, makar i ne trajala čitava kriza oko korone, platićemo minimalac svakom preduzetniku, frizeru, obućaru, pekaru, taksisti, svakome bez izuzetku i svakom od njihovih zaposlenih“, rekao je Vučić.\nNajavio je da isplata neće krenuti po završetku vandrednog stanja, već za mesec dana, jer su državi potrebna dva meseca da vidi da li su radnici optuštani ili ne.\nUkoliko je neko otpustio radnike pa vratio, biće mu plaćeno.\nOdloženo plaćanje poreza\nKaže da svi preduzetnici u vreme korona virusa ne mogu sada da zarade, ali će imati minimalac za sebe i svoje zaposlene.\nKaže i da će biti odloženo plaćanje poreza i doprinosa na sledeću godinu, kao i akontacija poreza na dobiti za sledeću godinu.\nDruga mera je, kako kaže Vučić, potrebna za likvidnost i deo solventnosti srednjih preduzeća, ali posebno malih i mikro, a to je garantni fond, preko kojeg će banke ubaciti u sistem dve milijarde evra.\n„Dve milijade evra banke će morati da tresnu u sistem, a od toga mi preuzimamo odgovornost između 480 miliona i 600 miliona, oko 550 miliona da se dogovorimo sa bankama, što je milijardu i 250 miliona da se finansiraju mali. Jer bi banke rekle da može da se finansira samo onaj koji dolazi za novi kredit“, rekao je Vučić.\nDržava će biti garant tri godine.\n„Jedan deo od te dve milijarde će nestati u bunaru, jer ih preduzetnici neće iskoristiti na najbolji način. Hoćemo da bude još više para gurnutih u privredu“, rekao je Vučić.\nKako je rekao, pri kraju je dogovor sa bankama o tome, a guverner i ministar finansija su već razgovarali sa udruženjima banaka.\n„Naš Fond za razvoj nema tu sposobnost da pronađe klijente, tu su banke mnogo bolje od Fonda za razvoj. Dakle, još će 200 miliona evra da uloze pod najboljim mogućim uslovima da krediti ne idu preko jedan odsto, da damo grejs period“, rekao je Vučić.\nSrbija se ozbiljno pripremila\nPredsednik je istakao da se Srbija na ozbiljan način pripremmala i posvetila oporavku posle krize.\nNajavio je ojačavanje programa „Srbija 2025“, kako bi ljude zaposlili kroz infrastrukturu i sačuvali i one koji su se vratili u zemlju.\nTakođe, predsednik je izjavio da se, u okviru mera nametnutih epidemijom i udarom na ekonomiju, razmišlja o tome da se svim punoletnim građanima Srbije na poklon da po 100 evra.\n„To je veliki novac u masi, dakle to je još oko 520 miliona evra. Svakom punoletnom građaninu, zaposlenom, nezaposlenom, penzioneru, ko god da je, jednokratno“, otkrio je Vučić.\nIstakao je da će siromašnim građanima to puno značiti, kao i da će tako biti pojačana potrošnja, kako bi se podigla ekonomija.\nNaveo da zahvaljujući tome što je Srbija na zdravim nogama, mi sada možemo lakše da primamo udarce nego drugi u regionu.\nCilj Srbije je da posle svega krene ubrzanim rastom i zauzme svoje mesto u svetu, jer će posle krize doći do nove politčke i ekonomske raspodele u svetu.\n„Krenućemo brzo i snažno posle korone, parama i optimizmom“, poručio je Vučić.\nZbog čega se strah širi brže od virusa i da li postoji način da to usporimo?\nVeliko Gradište: Apel za doprinos akciji Crvenog krsta za pomoć najugroženijima\nUspostavljena nacionalna platforma za prijavu volontera\n25/03/2020 25/03/2020 P.Radovanović\nRegistraciju vozila umesto penzionera produžavaju njihovi potomci\nZanimljivosto o selu – Dubravica\n01/10/2017 20/10/2017 P.Panović


"KAŽNJAVAĆEMO!" Kragujevac pod rigoroznim merama zbog širenja korone, laboratorije rade danonoćno, bolnice spremne za DRUGI PIK EPIDEMIJE - iKragujevac\nsubota, 27 jun 2020 16:26\nU kragujevačkom Kliničkom centru je 63 hospitalizovanih, od koji je 10 na respiratorima. Među zaraženima najviše je mladih između 17 i 35 godina, rečeno je nakon sednice Gradskog kriznog štaba na kome je danas u Kragujevcu uvedena i vanredna sitacja.\n- Institut nastavlja da radi i uzorkuje pacijente i prati kontakte, laboratorije rade danonoćno - rekao je direktor Kragujevačkog Instituta za javno zdravlje Dragan Vasiljević i član Kriznog taba.\n- Ručnom metodom se uzorkuje do 180 briseva - rekao je Vasiljević, opisujući da je taj proces "vrlo naporan, iscrpljujuć", ali da, kako kaže, mladi ljudi, puni entuzijazma daju sve od sebe.\n- Rekli su da ćemo za dve do tri nedelje da dobijemo automatizovane ekstrakcije i još jedan PCR, gde ćemo pojačati kapacitete čak i do 400 ili 500 dnevno. Radimo na tome da pojačamo još više naše kapacitete kako bi virus što pre isterali - objasnio je Vasiljević apelujući na Kragujevčane da budu to disciplinovaniji.\nKlinički centar u Kragujevcu je, uverava direktor Predrag Sazdanović, potpuno spreman za drugi pik talasa korone\n- U KC su primljeni pacijenti iz Novog Pazara, Gornjeg Milanovca, Čačka, Kraljeva, Kruševca i Ćuprije. Posle ovih novih testova imamo 63 koji su hospitalizovani, a 10 je na respiratoru - rekao je on.\nNaglašava da je "ceo sistem podignut", koji je, ocenio je on, dobro funkcionisao u martu i aprilu.\n- U sistemu kovida u Kragujevcu funkcionišu četiri klinike i to su Infektivna klinika i Klinika za pulmologiju, Rehabilitacija i ubrzo će u tom sistemu funkcionisati i Klinika za psihijatriju - istakao je direktor Sazdanović.\n- Sve su ovo preventivne mere da nam se ne bi desilo, ponoviću sto puta, španski i italijanski scenario - rekao je Predrag Sazdanović, dodajući da se to u "medicini zove - bolje sprečiti nego lečiti".\nPodsetimo, danas je nakon sastanka Kriznog štaba gradonačelnik Kragujevca Radomir Nikolić kazao da se sada praktično "vraćamo dva koraka unazad", te je predložio da se u tom gradu uvede vanredno stanje.- U toku dana će se znati koje i kakve će mere biti. Sada se praktično vraćamo dva koraka unazad - rekao je Nikolić, naglašavajući da će to "pomoći da se zaraza ne širi dalje".\nTo znači da će se mere odnositi na sve ugostiteljekse objekte, javne institucije, javne povrine i javne skupove.\n- Konstatovali smo da je je najviše njih zaraženo na proslavama. Mere uvodimo jer je našem narodu je potrebno naređenje, potrebna je motka i zato predlažemo uvođenje vanredne situacije na teritoriji optine Kragujevac - rekao je Nikolić.\n- Sve nadležne inspekcije biće sve vreme na terenu i kažnjavaće sve one koji ne budu poštovali donete mere - najavio je on.\nOd početka pandemije u Kragujevcu je registrovano oko 200 zaraženih koronom. U kragujevačkom Kliničkom centru je 63 hospitalizovanih, od koji je 10 na respiratorima. Među zaraženima najviše je mladih između 17 i 35 godina, rekao je Nikolić nakon sednice kriznog taba.


Vek bez Romanovih i sudbonosni dan za Trampa - Sputnjik Srbija\n18:05 28 Septembar 2020\n20:49 04.01.2018 (osveženo 21:08 04.01.2018) Preuzmite kraći link\nPolitička ekonomija na Alpima\nSredinom januara ekonomisti i političari će se okupiti na Međunarodnom ekonomskom forumu koji se svake godine održava u Valdaju. Iako dnevni red foruma posvećenog razvoju biznisa formalan, samit je i mogućnost za političare da daju velika saopštenja.\nOve godine je tema formulisana kao „Stvaranje zajedničke budućnosti u podeljenom svetu“. Očigledno je to pozivanje na ekonomske i političke promene koje su se poslednjih godina desile u SAD i Rusiji.\nRusku delegaciju ove godine predvodi potpredsednik Vlade Arkadij Dvorkovič.\nU nemačkom gradu Minhenu od 16. do 18. februara održaće se Međunarodna konferencija o bezbednosti. Ovo je prestižna platforma za razgovore o najvažnijim geopolitičkim pitanjima, kao i o međunarodnoj bezbednosti. Na njoj učestvuju vodeći evropski i svetski političari.\nKonferencija iz 2007. godine je ostala zapamćena po govoru ruskog predsednika Vladimira Putina, koji je označio početak „prohladnog“ rata. Na početku govora predsednik Rusije je prilično oštro okarakterisao spoljnu politiku Zapada i SAD, zamerivši im za manipulaciju međunarodnim pravom i stvaranjem sistema u kojem se „niko ne oseća bezbedno“.\nOve godine će na konferenciju otići šef ruske diplomatije Sergej Lavrov, američki ministar Reks Tilerson, nemačka kancelarka Angela Merkel i mnogi drugi.\nU martu se u Rusiju održavaju predsednički izbori. Do ovog trenutka već se registrovalo 60 kandidata. Izbori će nesumnjivo privući veliku pažnju svetske javnosti, analitičari će dati veliki broj prognoza o ekonomiji i spoljnoj politici. Jedno od glavnih pitanja je sastav buduće Vlade.\nU Italiji će se u martu održati parlamentarni izbori na kojima najveći broj mandata može dobiti populista partije „pet Zvezda“ Bepe Grilo. Dobre rezultate predskazuju i partiji „Napred Italija“ bivšeg predsednika Italije — Silvija Berluskonija.\nPola vela od ubistva Sna\nU aprilu se navršava pola veka od ubistva borca za ljudska prava Martina Lutera Kinga. On je ubijen snajperom u Memfisu.\nStradanje borca za ljudska prava afroameričke populacije izazvala je pobunu po čitavoj zemlji, dok su se tajne službe ozbiljno pripremale za napad na Belu kuću.\nRevolucija ide u penziju\nU aprilu će predsednik Kubanske vlade napustiti svoju funkciju. Brat pokojnog osnivača revolucionarne Kube Fidela Kastra već ima 86 godina. Ranije se pretpostavljalo da će već u februaru otići u penziju, nakon parlamentarnih izbora. Međutim, kasnije je saopšteno da su izbori preneseni za april, zbog posledica uragana „Irma“.\nOdlazak Raula Kastra značiće konačan na Kubi kraj revolucionara, ali ne i revolucije.\nDržava ne namerava da sprovodi političku liberalizaciju i prelazak na višepartijski sistem, ali će se razvijati privatno vlasništvo.\nVek bez Romanova\nNa leto će Rusija obeležiti tragičnu godišnjicu od ubistva carske porodice. U Jekaterinburgu je 18. jula 1918. godine izvršeno ubistvo cara, koji se pre toga odrekao prestola. Ubijeni su: car Nikolaj, carica Aleksandra, njihove četiri kćeri i prestolonaslednik Aleksej.\nStradanje Romanovih i dalje je jedna od najbolnijih tema u ruskoj istoriji. I dalje su uzburkane strasti oko posmrtnih ostataka i njegove porodice koji su ponovno sahranjeni ’90-ih godina u Petropavlovskoj tvrđavi. Bez obzira što su eksperti uspeli da identifikuju tela, crkveni velikodostojnici se nisu pojavili na sahrani. RPC smatra da je još uvek rano staviti tačku na slučaj ubistva Romanova. Osim toga, postoji strah da tragični datum opet dovede do diskusija o raskolu između „crvenih“ i „belih“.\nSudbonosni Trampov čas\nU novembru će se u SAD održati takozvani međuizbori za oba doma Kongresa. Oni će imati ozbiljan značaj za predsednika SAD Donalda Trampa. U ovom trenutku oba doma Parlamenta kontrolišu članovi Republikanske partije, čiji je Tramp bio kandidat. Prema rezultatima izbora raspored snaga se veoma može promeniti — Amerikanci će faktički davati ocenu prve dve godine rada administracije. Na izborima će biti izabran čitavi donji dom Kongresa, 433 mesta. U Senatu će biti reizabrana trećina mesta — 33 od 100 mandata. Neki eksperti smatraju da demokrate mogu preuzeti kontrolu u Senatu nakon izbora. Ako republikanci izgube većinu, to će otežati položaj Trampu da kroz parlament provuče svoje inicijative.


Domaćini su goste iz Njemačke upoznali o aktivnostima Vlade FBiH s ciljem stvaranja što boljeg i za strane investitore atraktivnog poslovnog okruženja, saopšteno je iz Vlade FBiH.\nNovalić je rekao da su FBiH potrebne velike njemačke kompanije, koje će integrativno djelovati na ekonomiju, jer se dolaskom stranog kapitala dobija iskustvo, nova znanja i nove tehnologije.\nTokom susreta razgovarano je i o putu, koji BiH mora proći u procesu evropskih integracija, koji je, kako je istaknuto, dug, ali ispravan i isplativ i odvija se uz snažnu podršku Njemačke.\nPrivredna komora Njemačke za istočnu Evropu je najbitnija organizacija, koja radi na jačanju bilateralnih odnosa NJemačke sa zemljama Jugoistočne Evrope, te zastupa veliki broj njemačkih kompanija zainteresovanih za ulaganja u BiH.\nDelegaciju Njemačke, u kojoj su bili i predstavnici nekoliko velikih kompanija, predvodio je izvršni direktor Privredne komore Njemačke za istočnu Evropu Mihael Harms. Srna\nTagovi: amir zukicfadil novalicfbihinvesticijePrivredna komora Njemačke


Ove godine obilježavanje Međunarodnog dana starijih u skladu je sa trenutnom epidemiološkom situacijom u zemlji, ali i svijetu. Usljed pojave virusa COVID19, grupne edukativne i zabavne aktivnosti kojima se tradicionalno obilježava ovaj datum neće se izvoditi, a sve sa ciljem očuvanja zdravlja starijih. Kako bi se starijima omogućilo da borave kod kuće i ne izlažu se riziku, ali da budu uključeni u sve relevantne teme, Crveni krst Crne Gore okupio je značajne partnere iz oblasti pružanja podrške ovoj populaciji, koji će svako iz svog domena odgovarati na pitanja starijih i dati ključne informacije o svom djelovanju. Tako će u periodu od 1. do 7. oktobra, Crveni krst Crne Gore svakodnevno na svojim drušvenim mrežama objavljivati kratke video zapise putem kojih će se starijima obraćati predstavnici relevantnih subjekata koji će ih informisati o postojećim uslugama podrške za starije, uticaju epidemiološke situacije na njihovo funkcionisanje, nasilju nad starijima, kako pružiti prvu pomoć sebi i drugima, brojnim pravnim pitanjima, kao i preporukama za fizičke aktivnosti koje se mogu izvoditi u kućnim uslovima. Svjesni činjenice da veliki broj starijih ne koristi društvene mreže, Crveni krst Crne Gore poziva mlađe generacije da se ove godine više nego ranije uključe u obilježavanje 1. oktobra, na način što će informacije prenositi svojim najbližim starijim članovima porodice, prijateljima, komšijama. Na taj način pokazujemo solidarnost i omogućavamo im da u izazovnim vremenima ostanu uključeni u zbivanja koja se prvenstveno tiču njih.\nU opštinskim organizacijama Crvenog krsta će se realizovati redovne aktivnosti, a tamo gdje uslovi budu dozvoljavali korisnicima programa podrške će se podijeliti simbolični pokloni, kao i brošure zdravog starenja sa preporukama za zdravu ishranu i fizičke aktivnosti.\nOvaj datum je uvijek i prilika da se istaknu rezultati rada, ali i ukaže na velike potrebe i probleme sa kojima se stariji u Crnoj Gori suočavaju. Istraživanja pokazuju da se najčešći problem starijih odnose na: siromaštvo, usamljenost, loše zdravstveno stanje i nedostatak brige. Iz tog razloga, aktivnosti Crvenog krsta su prvenstveno usmjerene na rješavanje navedenih izazova. Crveni krst Crne Gore i Ministarstvo rada i socijalnog staranja realizuju program pomoć u kući u 15 opština u Crnoj Gori. Ukupno 118 gerontodomaćica pruža podršku za 1 133 starije osobe. Pored toga, u još 3 opštine Crveni krst realizuje iste usluge u saradnji sa lokalnom samoupravom. U tim opštinama angažovano je ukupno 14 gerontodomaćica koje brinu o 140 korisnika. U proteklih pet mjeseci Crveni krst realizovao je projekat Zdravo starenje u okviru kojeg je u 6 opština za oko 300 starijih osoba iz udaljenih sela i grada obezbijeđena posjeta ljekara i opšta kontrola zdravstvenog stanja. Uz redovnu brigu o zdravlju starijih, OOCK edukovale su i mlađe generacije o tome kako zdravo stariti. Ova tema će u narednih 10 godina biti u posebnom fokusu na globalnom nivou, ističući odgovornost svakog pojedinca da svojim djelovanjem i zdravim navikama oblikuje zdraviju budućnost tj. starost u kojoj će zadržati funkcionalnu sposobnost.\nOd početka epidemije virusa COVID19 aktivnosti Crvenog krsta su prvenstveno usmjerene na starije koji su prepoznati kao posebno rizična grupa. U tom smislu, Crveni krst je pored gerontodomaćica angažovao i volontere koji su obavljali nabavku i administrativne poslove za starije kako bi oni slijedili savjete nadležnih i boravili kod kuće. U kontinuitetu se pružala psiho-socijalna podrška, kao i podjela humanitarne pomoći za socijalno najugroženije starije osobe u svim opštinama.\nU proteklih mjesec dana svjedoci smo ponovnog povećanja broja oboljelih od COVID19, pa koristimo priliku da pozovemo sve generacije na poštovanje mjera kojima će sačuvati zdravlje i život svojih najstarijih, a starije da kao i do sada daju primjer odgovornog ponašanja i time sačuvaju svoje i zdravlje drugih.\nCrveni krst Crne Gore u ime volontera i zaposlenih u opštinskim organizacijama Crvenog krsta želi svim starijim osobama dobro zdravlje i srećan Međunarodni dan starijih!


Trojica policajaca optužena za ubistvo Afroamerikanca Elisa\nVAŠINGTON – Tužilac američke države Vašington podneo je optužnicu protiv trojice policajaca iz grada Takome u slučaju smrti Manuela Elisa, Afroamerikanca koji im se tokom privođenja požalio da ne može da diše.\nDržavni tužilac Bob Ferguson policajce Kristofera Berbanka i Metjua Kolinsa optužio je za ubistvo drugog stepena, dok je Timoti Rankin optužen za ubistvo prvog stepena sa predumišljajem.\nPrema navodima svedoka Berbank i Kolins su preminulog Elisa napali iz čista mira dok ga je Rankin pritiskao sa leđa a on govorio da ne može da diše, prenosi Glas Amerike.\nElis je stradao marta 2020. godine, svega nekoliko nedelja pre nego što je, nakon smrti Džordža Flojda, pokrenut talas protesta širom Sjedinjenih Država.\nPatolog okruga Pirs Elisovu smrt okvalifikovao je kao ubistvo usled nedostatka kiseonika. Okolnosti njegove smrti postale su svojevrsni simbol zahteva za pravdom tokom protest ana američkom severozapadu.\nPolicajci su tvrdili da su na raskrsnici primetili da je Elis pokušao da uđe u tuđe vozilo koje je stajalo na crvenom svetlu. Elisa su smatrali agresorom koji je, kako su tvrdili, počeo da se gura kada je jedan od policajaca napustio patrolno vozilo.\nMeđutim, dvoje očevidaca koji su snimili deo spornog događaja, dalo je identičen iskaz – da su policajci napali Elisa bez povoda. Policajac, koji se nalazio na suvozačevoj strani patrolnog vozila, udario je Elisa vratima automobila – potom skočio na njega i počeo da ga udara.\nEd Trojer, šerif Okruga Pirs, koji je tada bio detektiv i portparol kancelarije šerifa, rekao je da nijedan od policajaca nije kolenom pritisako Elisov vrat ili glavu. Međutim, na jednom od videa koje su snimili svedoci vide se upravo takvi zahvati.\nEllis je patio od mentalnih i bolesti zavisnosti i privođen je zbog kršenja zakona. U jednom od incidenata zamenik lokalnog šerifa koristio je omamljivač – pošto se Elis nije povinovao da ostane na zemlji nakon pokušaja pljačke restorana brze hrane.\nMeđutim, predstavnici ustanove za oporavak u kojoj je boravio pred smrt, listu “Sijetl tajms” rekli su da mu je bilo mnogo bolje kada je prihvatio lečenje od šizofrenije od koje je bolovao.\nElisova smrt, manjakva istraga koju je sprovodio Okrug Pirs kao i apeli za rasnom pravdom i jednakošću naveli su guvernera države Vašington Džeja Inzlija da formira radnu grupu za predlaganje mehanizama za nezavisnu istragu situacija u kojima su policajci upotrebljavali smrtonosnu silu tokom intervencija.


Makron među prioritetima predsedavanja Francuske EU vidi i Zapadni Balkan | EurActiv Serbia\nMakron među prioritetima predsedavanja Francuske EU vidi i Zapadni Balkan\nPredsednik Francuske Emanuel Makron pozvao je na "ponovni angažman" EU na Zapadnom Balkanu zbog tenzija koje se tamo javljaju i "mešanja regionalnih sila" koje pokušavaju da destabilizuju Evropu. Makron je najavio održavanje evropske konferencije posvećene Zapadnom Balkanu u junu u okviru francuskog predsedavanja Unijom.\n"Ovaj region je danas pogođen novim tenzijama. Istorija se tamo ponavlja, tragedija takođe ponekad", rekao je francuski predsednik 9. decembra u Jelisejskoj palati izlažući prioritete francuskog predsedavanja EU u prvoj polovini 2022.\n"Mi danas imamo posebnu odgovornost prema Zapadnom Balkanu, mi tu treba da vodimo politiku ponovnog angažovanja ali takođe investicija da bi podržali ekonomsku integraciju tog regiona... i takođe da bi se borili protiv mešanja, manipulacija od strane više regionalnih sila koje nastoje preko Balkana da destabilizuju Evropu", rekao je Makron, a prenela agencija Frans pres.\n"Verujem da je ovaj posao koji je politički i ekonomski posao prema Zapadnom Balkanu pravi plan suvereniteta za našu Evropu, jer ne možemo graditi Evropu mira za narednih 50 godina ako dozvolimo da Zapadni Balkan ostane u situaciji u kojoj je danas", upozorio je Makron.\nOn je apelovao na to da se "razjasni evropska perspektiva" zemalja Zapadnog Balkana blokiranih godinama u predvorju Evropske unije.\nU oktobru su na samitu u Sloveniji vođe Evropske unije ponovo potvrdile svoju podršku ulasku Zapadnog Balkana u EU ali su odbili da preciziraju rokove, tražeći više reformi i rešavanje istorijskih sukoba.\nFrancuska će od 1. januara 2022. preuzeti od Slovenije šestomesečno predsedavanje EU. Moto tog predsedavanja biće "Oporavak, snaga, pripadnost", a poslednja reč ukazuje na ideju jačanja evropskog identiteta i osećaja pripadnosti EU.\nPredstavljajući glavne prioritete tog predsedavanja, Makron je rekao da želi da izgradi "Evropu snažnu u svetu, potpuno suverenu, sa slobodom izbora, koja će biti gospodar svoje sudbine".\n"Mnogi bi voleli da se oslanjaju samo na jednu državu. Države su naša snaga, naš ponos, ali evropsko jedinstvo je ono nepohodno što ih dopunjuje", rekao je Makron.\nOn je rekao da će francusko predsedništvo raditi na promovisanju evropskog modela rasta, koji će dozvoliti bloku od 27 zemalja da generiše bogatstvo i radna mesta a da istovremeno očuva visoke socijalne i klimatske standarde.\nMakron je predložio da se preispita dosadašnji evropski budžetski okvir po kriterijumima Mastrihta, i ocenio da je prevaziđeno pitanje da li treba zadržati propis da budžetski deficit ne sme preći tri odsto.\nSa izbijanjem pandemije kovida Evropljani su suspendovali primenu budžetskih pravila i treba da se pripreme da se vrate propisima koji će dozvoliti uklapanje ekonomija, ali da se istovremeno ne ponašaju kao da se ništa nije dogodilo, ocenio je on.\nMakron je rekao i da želi reformu šengenske zone kako bi Evropa mogla da zaštiti svoje granice u migrantskih krizama.\nNjegova ideja je da se uspostavi političko upravljanje Šengenom putem redovnih sastanaka evropskih ministara zaduženih za to pitanja, kao i solidarnim mehanizmima podrške u slučaju krize na granici neke zemlje članice.\nOn najavio i da će sa evropskim liderima razgovarati o tome kako da EU "postane sposobnija da štiti svoje spoljne granice".\nFrancuski predsednik se takođe založio za evropski strateški suverenitet.\n"Ovaj koncept koji je izgledao nezamisliv pre četiri godine dozvoljava da se učvrsti da mi Evropljani, bilo da jesmo ili nismo članovi NATO, imamo zajedničke pretnje i zajedničke ciljeve", rekao je Makron.\nOn se zauzeo za "snažniju i efikasniju evropsku odbranu" koja bi doprinosila transatlantskoj i globalnoj bezbednosti i bila komplementarna sa NATO.\nNajavio je niz samita u prvoj polovini iduće godine oko odbrambenih politika EU i odnosa Unije sa Zapadnim Balkanom i Afrikom.\nRekao je da će 17. i 18. februara u Briselu održati samit EU i Afričke unije, sa ciljem da se prodube odnosi između dva kontinenta.\nMakron je pozvao britansku vladu da radi u dobroj veri sa Francuskom na pitanjima oko kojih postoje neslaganja, kao što su ribarenje, upravljanje migracijama i saradnja u oblasti odbrane.\nKao odgovoror revizionistima, Makron je izrazio nameru da u junu 2022. inicira veliki posao sastavljanja istorije starog kontinenta što bi omogućilo da se izrade jedinstvena istorija i istoriografija Evrope.\n"Živimo u političkom trenutku u Evropi gde se uvrežio revizionizam u više zemalja, i koriste ga sile koje hoće da dovedu u pitanje naše vrednosti, našu istoriju", rekao je Makron.


Slovenija: Državni sekretar u MUP-u podneo ostavku zbog vožnje u pijanom stanju\nMinistar unutrašnjih poslova Slovenije Aleš Hojs prihvatio je ostavku Franca Breznika, državnog sekretara u Ministarstvu koji je uhvaćen u prebrzoj vožnji u pijanom stanju. “Ljudi moraju prihvatiti odgovornost za takve greške”, rekao je Hojs novinarima u četvrtak.\nBreznik, poslanik vladajućih demokrata (SDS), vozio je automobil Ministarstva kad ga je još 2. aprila zaustavila patrola na Ljubljanskoj obilaznici.\nTest inhalatorom pokazao je 0,44 miligrama alkohola po litri izdisanog vazduha, što je 0,20 mg iznad prihvatljive granice. Vozio je i 20 km / h iznad ograničenja brzine.\nHojs, koji je za incident saznao iz medija, rekao je da ga je vršilac dužnosti policijskog komesara Anton Travner uveravao da policija nije namerno ciljala Breznika.\nMinistar je u sredu najavio da će proveriti ponašanje službenika, dok je u četvrtak rekao da se policija ponašala profesionalno.\nIako je dodao da je u Sloveniji bilo slučajeva gradonačelnika koji su i dalje služili uprkos tome što su uhvaćeni u vožnji pod dejstvom alkohola, Hojs je rekao da ga Breznik verovatno nije obavestio ranije jer „svi rade 16 ili 18 sati dnevno“. Breznik mu je rekao da je planirao da mu to saopšti na sastanku ovog petka.\nHojs je u međuvremenu zbunjen što policija radije priču prvo deli sa medijima. “Očigledno je da su određeni policajci više poštuju novinare nego rukovodstvo,” rekao je on.\nBreznik je juče izjavio komercijalnoj televiziji POP TV da se sastao sa predstavnicima kompanije Derbi, najvećeg uvoznika egzotičnog voća u Sloveniji, da za svoj rodni grad Lenart obezbedi donaciju za humanitarne organizacije. Rekao je da je na sastanku popio dva alkoholna pića.\nOkolnosti su izazvale pažnju, jer je Derbi, čiji je vlasnik Izet Rastoder, navodno u januaru bio pod istragom trgovine ilegalnim drogama.\nKokain je pronađen u slovenačkoj pošiljci banana, a kompanija negira učešće.\nDok su mediji izveštavali da je kokain pronađen među bananama koje je isporučio Derbi, Rastoder je rekao da je žrtva kriminalnog kartela. Kompanija je izdala saopštenje u kome se navodi da osumnjičeni, koji su uhapšeni, nisu povezani sa Derbijem i da dostupni podaci pokazuju da Rastoder nije bio predmet istrage.\nSlučaj Breznik je daleko od toga da je to prvi incident sa vožnjom pod uticajem alkohola u koji su umešani visoki zvaničnici Slovenije.\nNa listi se nalazi bivši ministar lokalne uprave Henrik Gjerkeš koji je podneo ostavku 2010. godine nakon što je uhvaćen sa 0,64 mg / L, bivši šef Nacionalnog istražnog biroa (NBI) Bruno Blažina koji je otišao sa vlasti 2013. godine nakon što se zaleteo u vozilo za održavanje puteva tokom vožnje u pijanom stanju, i bivša ambasadorka u BiH Nataša Vodušek koja je odslužila devet meseci zatvora nakon što je teško povredila muškarca tokom vožnje u pijanom stanju 2008. godine.


BERNI Sanders objavio prijedlog zakona zdravstvene zaštite za sve Amerikance | Pink M\nBERNI Sanders objavio prijedlog zakona zdravstvene zaštite za sve Amerikance\nAmerički senator Berni Sanders objavio je danas svoj prijedlog zakona zdravstvene zaštite, koji bi temeljno preoblikovao američki zdravstveni sistem i omogućio zdravstvenu zaštitu svim Amerikancima. Prema njegovom predlogu, državljani SAD imali bi pristup zdravstvenoj zaštiti čim bi pokazali novu zdravstvenu knjižicu koju bi izdavala vlada, ali je Sanders izbegao da navede koliko bi novi sistem koštao i kako bi on obezbijedio potrebna sredstva, navodi Asošiejted pres.\nDATUM: 13.09.u 21:27\nSanders, protivkandidat Hilari Klinton na izborima unutar Demokratske stranke pred prošlogodišnje predsjedničke izbore u SAD, juče je rekao da bi njegov sistem najvjerovatnije bio finansiran „na progresivan način“.\nPredlog zakona, koji Sanders naziva „Zdravstvena zaštita za sve“, proširio bi program zdravstvenog osiguranja i na starije ljude kako bi obuhvatio sve Amerikance.\nSistem bi bio uspostavljan u fazama tokom četiri godine, i obuhvatio bi i 28 miliona Amerikanaca koji su ostali zdravstveno neosigurani uprkos zakonu bivšeg predsjednika Baraka Obame. Zdravstvena zaštita postala bi jeftinija i jednostavnija za mnoge građane i kompanije.\nSAD: Sanders ne isključuje mogućnost da se opet kandiduje za predsjednika\nSANDERS, ČOMSKI I LESIG UJEDINJENO: Obama da pomiluje Snoudena!


Medojević pokazao dokaze: Aco Đukanović je dio kriminalne grupe koja se bavi pranjem novca! – Borba\nMedojević pokazao dokaze: Aco Đukanović je dio kriminalne grupe koja se bavi pranjem novca!\nBrat Mila Đukanovića, predsjednika Crne Gore i DPS-a, Aco Đukanović dio je kriminalne organizacije koja se bavila pranjem novca, otkrio je Nebojša Medojević, funkcioner DF-a.\n“Poreska uprava je dio kriminalne organizacije koju čini 198 firmi i preko 2,800 fizičkih lica koja se bavi organizovanim kriminalom i utajom poreza. Ful haus je specijalno napravljena firma da se bavi pranjem novca i ima izvod od 25. januara 2017 godine na blizu 5,000 evra koje je uplatila firma Republički zavod za urbanizam i projektovanje čiji je vlasnik Aco Đukanović. Iznosim javni podatak, bankarski podatak, koji je materijalni dokaz. Jedna od firmi koja je prala novac je firma Aca Đukanovića”, saopštio je Medojević.\nU Crnoj Gori, dodaje on, postoji mreža kompanija koje su povezane sa vrhom vlasti, koje imaju zaštitu u vrhu Poreske uprave i “direktor Poreske uprave mora da ima neku korist od svega ovoga”.\n“Zamjenik direktora Poreske uprave se ubio zbog ove afere i nije ništa smiješno. Preko 300 miliona evra su oprale crnogorske patriote iz prvih redova sa promocija DPS-a. Svi nose crnogorske zastave i dresove i padaju u nesvijest kad reprezentacija da gol, a onda kradu državu i peru pare i vrše finansijske utaje. I ovdje sad postavljaju pitanje odakle meni dokazi, a ne ko je pljačkao državu, rekao je Medojević za skupštinskom govornicom.


FAKULTET ZA USLUŽNI BIZNIS - FABUS\nFakultet za uslužni biznis je lider u visokom obrazovanju menadžera uslužnog biznisa, nezaobilaznog sloja u vrhu ekonomije razvijenih zemalja.\nCilj studijskog programa Menadžment u uslugama, osnovnih studija Fakulteta za uslužni biznis, jeste da studenti steknu osnovno menadžment znanje i veštine, neophodne u rešavanju svakodnevnih menadžerskih problema, kao i za rešavanje konkretnih menadžment zadataka u malim i srednjim preduzećima, javnom sektoru i ostalim privrednim organizacijama. Po završetku osnovnih akademskih studija, studenti se mogu oprediliti za jedno od dva usmerenja na specijalističkim studijama: Menadžment u sektoru javnih usluga i Marketing menadžment.\nOvde se školuju kadrovi za kvalitetan i kreativan rad u oblastima poslovne ekonomije, vođenju sopstvenog malog preduzeća ili privrednih organizacija. Program ove studijske grupe je usmeren ka proučavanju teorijskih i praktičnih aspekata funkcionisanja finansijskog, odnosno bankarskog sistema, turističkih i sportskih organizacija u Evropi i kod nas. Stečena znanja i veštine pripremaju studente za obavljenje poslova na rukovodećim mestima javnog i privatnog sektora.\nStvaranje trajnih vrednosti jednog uspešnog biznisa uključuje i brigu o životnoj sredini, a ova studijska grupa nudi znanja iz oblasti upravljanja životnom sredinom, upravljanja preduzećem sa aspekta zaštite životne sredine, kao i upoznavanje zakonskih okvira koje preduzeće treba da ispuni. Studentima je omogućeno da svoja praktična znanja upotrebe u nevladinom sektoru, sindikatima i drugim zainteresovanim grupama.\nProgram na osnovnim studijama je usmeren na klasično štafelajno slikarstvo. Ovaj studijski program omogućava studentima da kroz teorijsku i praktičnu natavu upoznaju i savladaju sve elemente univerzalnog klasičnog jezika, kako bi integrisana znanja koristili i razvijali u procesu slikanja u svim tehnikama i pojavnim oblicima. Tokom osnovnih studija student će steći svu potrebnu teorijsku i praktičnu podlogu, neophodnu za kreativni čin nastanka umetničkog dela (crtež, slika, ikona, freska, mozaik, mural), kao preduslov za master studije i ovladavanje klasičnim motivima: portret, akt, mrtva priroda, pejzaž. U centru pažnje studijskog programa je student, kao samostalni autentični kreativni stvaralac.\nZa više informacija o svakom od smerova, obratite se Educons univerzitetu, a detaljnije informacije o povlasticama i privilegijama, saznajte na stranici Usluge studentima.


Odbor za kontrolu službi bezbednosti, na sednici zatvorenoj za javnost, održanoj 27. januara 2021. godine, razmatrao je i usvojio izveštaje o radu Vojnoobaveštajne agencije koji obuhvataju period od 1. oktobra 2019. do 30. septembra 2020. godine.\nČlanovi Odbora pozitivno su ocenili izveštaje Vojnoobaveštajne agencije ukazujući da na sveobuhvatan i celovit način pružaju uvid u rad i ostvarene rezultate Vojnoobaveštajne agencije u izveštajnom periodu. Konstatovano je da je Vojnoobaveštajna agencija u izveštajnom periodu sve zadatke iz svoje nadležnosti vršila u skladu sa važećim pozitivno-pravnim propisima, u interesu zaštite bezbednosti Republike Srbije i svih njenih građana. Vojnoobaveštajna agencija je u izveštajnom periodu po oceni članova Odbora pravovremeno izveštavala o globalnim i regionalnim izazovima, rizicima i pretnjama i informisala nadležne korisnike o drugim pojavama značajnim za bezbednost Republike Srbije.\nTakođe, članovi Odbora pružili su punu podršku daljem koordiniranom i usklađenom radu službi bezbednosti na planu zaštite nacionalnih interesa i sprovođenja bezbednosno-obaveštajne politike Republike Srbije.\nOdbor je pozitivno ocenio nastojanje Vojnoobaveštajne agencije da kontinuirano unapređuje bilateralnu i multilateralnu saradnju sa partnerskim službama i u uslovima pandemije, čime je omogućena efikasnija provera podataka i informacija, a što je doprinelo većoj pouzdanosti procena i jačanju poverenja i saradnje među agencijama, kao i afirmisanju međunarodne pozicije Republike Srbije u borbi protiv terorizma, organizovanog kriminala i nelegalnih migracija.\nTakođe, prepoznajući značajnu ulogu koju imaju izaslanstva odbrane, kao organizacione jedinice Vojnoobaveštajne agencije, članovi Odbora izrazili su jedinstven stav da se pruži puna podrška za otvaranje novih izaslanstva odbrane u skladu sa spoljnopolitičkim interesima Republike Srbije.\nSednici je predsedavao mr Igor Bečić, predsednik Odbora, a prisustvovali su članovi i zamenici članova Odbora Aleksandar Marković, Goran Pekarski, Slaviša Bulatović, Milimir Vujadinović, Vladan Zagrađanin, Borisav Kovačević, Jasmina Obradović i Duško Tarbuk.


Tretmani kože lica - dermatološka ordinacija Dermatim, dermatolog Beograd\nTretmane kože možemo podeliti na medicinske i kozmetičke tretmane lica.\nMedicinski tretmani kože lica\nMedicinske tretmane kože lica uvek obavljaju lekari. U ovu grupu spadaju dublji hemijski pilinzi, dermoabrazija, korišćenje hijaluronske kiseline kao filera, mezoterapija, tretmani botoxom, upotreba lasera.\nMedicinski tretmani vec nakon prvog tretmana menjaju raspored i količinu kolagena i elastina u koži, ispravljaju bore, omogućavaju ujednačenost boje i uklanjaju ožiljke sa kože.\nKozmetički tretmani kože lica\nKozmetički tretmani kože lica su tretmani namenjeni nezi kože lica i tela kao i njenoj pripremi za medicinske tretmane. Podrazumevaju različite neagresivne procedure u svrhu umirivanja odredjene problematike kože ili prevencije nastanka iste. Svrha ovih tretmana je da stvore uslove da koža bude čista, hidrirana i na adekvatan način osvežena.\nU prošlosti su kozmetički tretmani bili isključivo procedure nege kože lica. Savremeni kozmetički tretmani pored ishrane kože nude blage procedure koje omogućavaju poboljšanje strukture i izgleda kože.


Obradović: Porodična šetnja 15. maja ispred Skupštine | EpicentarPress\nObradović: Porodična šetnja 15. maja ispred Skupštine\nDatum: 07.05.2021. 09:08\nPredsednik pokreta Dveri Boško Obradović izjavio je da se nada da će organizacije okupljene oko "Porodične šetnje", zakazane za 15.maj u Beogradu, nastaviti saradnju i pokrenuti nacionalni front kao posebnu opozicionu kolonu koja teži "najvažnijim vrednostima srpskih rodoljuba".\n"Porodica je jedna od tema koja nas sve sabira i da na ovoj temi možemo praviti mnogo šire oblike saradnje i zajedničke borbe na političkoj i društvenoj sceni Srbije. Od očuvanja Kosova i Metohije u sastavu Srbije, preko ekonomskog patriotizma i zaštite domaće privrede i poljoprivrede, do stavljanja porodice na prvo mesto", rekao je Obradović, na konferenciji za novinare.\nOn je rekao da su šetnju podržali Koalicija za prirodnu porodicu, Državotvorni pokret Srbije, Toplički centar za ljudska prava i demokratiju, Pokret Buđenje, Srpska monarhistička stranka "Srpska sloga", Nova snaga Srbije, Srbin info i drugi, ali je naglasio da očekuje podršku i drugih.\nPrecizirao je da će se tradicionalna „Porodična šetnja“ održati 15. maja sa početkom u 15.00 časova ispred Doma Narodne skupštine.\nObradović je rekao da učesnici šetnjom žele da daju podršku mladim bračnim parovima, porodicama sa decom, samohranim roditeljima, kao i staračkim i samačkim domaćinstvima na selu.\n"Pre svega, mi smo protiv tri zakona koja predlaže Ministarstvo za ljudska i manjinska prava na čelu sa Gordanom Čomić. U pitanju su zakon o istopolnim zajednicama, zakon o rodnoj ravnopravnost i zakon o izmenama i dopunama zakona o zabrani diskriminacije i mi smatramo da su sva tri ova zakona anti-ustavna, anti-hrišćanska i anti-porodična", istakao je Obradović.\nPredsednik Državotvornog pokreta Srbije Slobodan Samadžić ocenio je da je čudno da porodica mora da se braniti jednim ovakvim okupljanjem od „nekih drugih kvazi porodičnih grupacija“.\n"Postoje nekakvi pokreti i prakse životne koje direktno ugrožavaju nekakav moralni status porodice u našem društvu, kao što su te homoseksualne zajednice koje bi rado da se priključe toj kategoriji porodica, ali one to nisu", rekao je Samardžić.\nOn je rekao da je taj lobi postao najjači lobi u svetu, odnosno „možda jači od narko lobija“ i smatra da današnja vlast na ovaj način juri za modom i potrebom da se ulaguje zapadnim političarima, diplomatama i ostalim činiocima.\n"Mi imamo jednu opasnost da će se regulisati zakonom ono što je u društvenom životu na svojoj dalekoj margini i da će to postati princip našeg ponašanja, mi nećemo o tome moći da govorimo, nećemo moći da se borimo protiv toga, legalnim i drugim sredstvima, recimo građanske neposlušnosti. Mi ćemo biti kažnjavani i otpor će usahnuti i to će postati najnormalniji i najzaštićeniji oblik života", rekao je Samardžić.


„Imamo očigledan problem, za razliku od vaše televizije, neke televizije su kometarisale i to preterano, ne dozvoljavajući da se čuje šta se govorilo na skupu, današnji naslovi su u tom smislu da se negativno kometariše taj skup“, rekao je Radomirović.\n„To jeste nešto što treba kritikovati, takođe i neke izjave koje smo čuli juče od govornika, ali prvo treba izvestiti građane šta se desilo“, kaže Radomirović.\n„Mislim da ćemo morati da sačekamo taj 19. april, pa da vlast i opozicija uporede podršku koju imaju. Čini mi se da je bilo mnogo više ljudi u odnosu na informacije policije“, kaže Radomirović.\n„Mislim da je bitno da se što više razgovara u okviru institucija, u okviru Skupštine i da važni zakoni budu usvojeni i uz podršku poslanika iz opozicije“, kaže predsednik UNS-a.\n„Ovo je jedna opasna poruka hapšenje Asanža i moguće izručenje Americi – za sve novinare, kaže Radomirović.\n„Žao mi je što međunarodne federacije novinara nisu ustale u zaštitu Asanža jer je pomagao ljudima koji imaju informacije o zločinima u okviru vlasti da te iformacije dođu do javnosti“, dodaje Radomirović.\n„Oni su nas zadužili zauvek i treba da sva udruženja, kao UNS, protestuje zbog hapšenja Asanža“, zaključio je Radomirović.\nProtest "1 od 5 miliona" RTS Vladimir Radomirović\n← Telohranitelji tvrde da je Asanž živeo „ekscentrično“ u Ambasadi Ekvadora\nMinistarstvo kulture raspisalo devet konkursa za javno informisanje →


Đorđe Vukadinović: Niko, ali doslovno niko od šefova država i vlada u vreme ove pandemije koronavirusa u svetu i Evropi ne radi ovo što radi Vučić | Hronika\nPočetna strana > Hronika > Đorđe Vukadinović: Niko, ali doslovno niko od šefova država i vlada u vreme ove pandemije koronavirusa u svetu i Evropi ne radi ovo što radi Vučić\n„Tu bih citirao bivšeg predsednika Srbije Borisa Tadića, koji kaže da je to jedna od najbrutalnijih kampanja u novijoj istoriji, bez obzira kako se ta kampanja sada pakovala. Čak i da je početna namera bila drugačija kad je krenula pandemija, sve se pretvorilo u brutalnu funkcionersku kampanju i zloupotrebu, iako za to u ovom trenutku nema nikakvog opravdanja. Naravno, to će se pravdati namerom predsednika da se građani upozore da treba da se pridržavaju donetih mera“, kaže za Danas Vukadinović.\nNiko, ali doslovno niko od šefova država i vlada u vreme ove pandemije korona virusa u svetu i Evropi ne radi ovo što radi Vučić, ili bar ne u tolikoj meri\n„Niko, ali doslovno niko od šefova država i vlada u vreme ove pandemije korona virusa u svetu i Evropi ne radi ovo što radi Vučić, ili bar ne u tolikoj meri. Iako ne mogu da se zakunem u to, ali mi se čini da to njegovo neprekidno obraćanje građanima i ta funkcionerska kampanja postaje kontraproduktivna i za njega samog“, ističe Vukadinović i napominje da je namera vlasti da ukoliko posledice pandemije ostanu u domenu prihvatljivog da se predsednik Vučić predstavi kao spasilac čitavog naroda, kao pobednik u ratu protiv nevidljivog neprijatelja.


Argumenti za evropsko rešenje kosovskog problema | Kosovo i Metohija\nPočetna strana > Debate > Kosovo i Metohija > Argumenti za evropsko rešenje kosovskog problema\n(Književni list, br. 76, 1. decembar 2008. godine)\nU izdanju renomirane izdavačke kuće Filip Višnjić iz Beograda, nedavno se pojavila knjiga Vojislava Koštunice Odbrana Kosova. U knjizi su sabrani autorovi najvažniji govori, rasprave i izlaganja koji prate početak tok i završetak pregovora o Kosovu, u vremenskom periodu od 2005 do 2008. godine.\nIako se Vaša knjiga, Odbrana Kosova, odnosi na jedan sasvim konkretan politički problem, čini se, da su u mnogim Vašim izlaganjima došle do potpunog izražaja savremene teorijske kontroverze o odnosu moći, prava i pravde. Takođe, Vi ste u Vašim istupanjima pred domaćom javnošću i relevantnim međunarodnim institucijama uvek naglašavali globalni pravni i politički aspekt kosovskog pitanja. S obzirom na dugogodišnje bavljenje ovim složenim problemom, kako Vi vidite stanje savremenih međunarodnih odnosa kada je reč o principima suvereniteta, teritorijalnog integriteta i pravde?\n– Posle Drugog svetskog rata kroz sistem UN uspostavljeni su opštevažeći principi međunarodnog prava i jedan princip je po svom značaju posebno izdvojen, a to je poštovanje suvereniteta i teritorijalnog integriteta međunarodno priznatih država. Dobrim delom ovaj princip je branjen i zahvaljujući institutu veta koji je postojao za pet stalnih članica Saveta bezbednosti UN. Kada smo razmišljali kako da postavimo strategiju za odbranu Kosova i Metohije zaključili smo da je najjače oružje koje imamo upravo pozivanje na opšte principe na kojima počiva savremeni međunarodni poredak. Naravno, znali smo da velike sile koje stoje iza projekta nezavisnosti Kosova, pre svih SAD, kao odgovor na našu strategiju mogu pribeći politici sile i najgrublje pogaziti Povelju UN i važeću Rezoluciju 1244. To se i desilo, ali je cena koju će celokupna svetska zajednica platiti zbog narušavanja osnovnih principa međunarodnog prava veoma visoka i nemoguće je do kraja predvideti sve posledice ove politike sile. Veoma je važna činjenica da Savet bezbednosti UN nije odobrio plan Martija Ahtisarija koji je kasnije poslužio kao osnova za proglašenje i priznanje jednostrane nezavisnosti Kosova. To znači i da faktički više ne funkcioniše pravo veta u SB, jer su zapadne zemlje i pored toga što SB nije usvojio Ahtisarijev plan priznale nezavisnost Kosova.\nU svojoj odbrani Kosova često ističete, da Srbija kao demokratski uređena država, ima pravo, da od međunarodne zajednice zahteva da rešenje kosovskog pitanja mora biti kompromisno i univerzalno prihvatljivo? Zbog čega po Vašem mišljenju do takvog rešenja ipak, nije došlo?\n– Osnovni razlog leži u ostvarivanju vojnih i bezbednosnih interesa NATO pakta i SAD. Posle izgradnje vojne baze Bondstil očigledan interes SAD je bio da stvori „nadziranu“ nezavisnost Kosova, pri čemu se preko Aneksa 11 Ahtisarijevog plana ostvaruje „nadziranje“ ove teritorije od strane NATO pakta. Ahtisarijev plan je utvrdio da je NATO „konačan organ“ vlasti na Kosovu i to je prvenstveni interes SAD i zapadnih država koje su ceo ovaj proces osmislili i sproveli. Svako kompromisno rešenje koje bi bilo u skladu sa međunarodnim pravom unapred je od strane ovih sila bilo odbačeno.\nU jednom izlaganju Vi ste podsetili da je Marti Ahtisari izaslanik Generalnog sekretara UN za pregovore o statusu Kosova i Metohije, tvrdio da će od razvoja demokratije u Srbiji zavisiti da li će Kosovo ostati u sastavu Srbije ili će postati nezavisno. Iako niko danas ne dovodi u pitanje da je Srbija demokratska zemlja, Ahtisari je promenio svoj prethodni stav, i predložio plan za njeno rasparčavanje. Da li se ovaj potez može tumačiti kao nepoštovanje prava, pravičnosti i demokratije, upravo onih vrednosti koje očekujemo da budu zaštićene od Saveta bezbednosti UN, odnosno njenih delegiranih predstavnika?\n– Pomenuli ste veoma važnu stvar koja otkriva i potvrđuje koji stvarni interesi stoje iza projekta nadzirane nezavisnosti Kosova. Pogledajmo stvar i iz drugog ugla. Danas je Srbija neosporno demokratska država od koje se politikom sile pokušava oteti deo teritorije. A u pokrajini Kosovo je po izveštaju ambasadora Ejdea koji je podneo SB stanje ljudskih prava Srba i nealbanaca „sumorno i mračno“. Znači da ako nam je merilo demokratija i poštovanje međunarodnog prava, onda se nikako ne može Srbija kažnjavati otimanjem teritorije, a albanska nacionalna manjina nagrađivati stvaranjem druge albanske države na Balkanu. Dakle, ovde nije reč o vrednostima demokratije i o poštovanju međunarodnog prava, već je očigledno reč o vojno-bezbednosnim interesima SAD o kojima sam govorio.\nUloga Ahtisarija i njegov način “posredovanju” između Srba i Albanaca nije bila nimalo neutralna. On je u jednom momentu, kao argument da se Srbima oduzme Kosovo, izneo uvredljivu tvrdnju da su “Srbi krivi kao narod.” Koliko je, po Vašem mišljenju, Ahtisarijev arogantni “diplomatski stil,” ugrozio uspeh ovih pregovora?\n– Ahtisari je kada sa ove distance posmatram pregovore imao dva cilja. Najpre Ahtisari se nerealno nadao da bi Srbija mogla na neki zakulisni način ipak da prihvati nezavisnost Kosova. Pošto sam mu u prvom razgovoru odmah raspršio ovakve nade, Ahtisari se okrenuo drugom cilju, a to je da što pre završi pregovore i ponudi rešenje koje omogućava nezavisnost Kosova. U ostvarivanju tog cilja on je više puta izgubio kontrolu i saopštio svoja uverenja koja izlaze iz okvira opštih načela i vrednosti demokratskog sveta. Sve to je ipak dovelo da Generalni sekretar UN u novoj rundi pregovora zameni Ahtisarija sa pregovaračkom Trojkom koju su sačinjavali predstavnici Rusije, EU i SAD. Poznato je da su osim predstavnika Rusije ostala dva člana Trojke nastavili da podržavaju projekat nezavisnosti Kosova. Dodela Nobelove nagrade za mir Ahtisariju pokazuje do će zapadni mentori pravljenja ove lažne države i dalje vršiti pritisak na svim mogućim poljima. Ahtisari će ostati upamćen i po tome što je on jedini međunarodni posrednik čiji plan nije usvojen u Savetu bezbednosti UN, ali ga zapadne zemlje na osnovu politike sile sprovode na Kosovu. Čuli smo i izjavu sekretara Nobelovog komiteta Geira Lundestada koji je uzeo takvu slobodu da oceni kako nezavisnost Kosova nema alternativu, što najbolje svedoči šta je bio pravi razlog prilikom odluke da Ahtisari dobije ovu nagradu.\nU toku pregovora Vi ste na mnogim domaćim i međunarodnim skupovima kao i u relevantnim međunarodnim institucijama i forumima, upozoravali da Kosovo ne može biti tretirano kao jedinstven slučaj, i da će neprincipijelno rešenje ovog problema dovesti do narušavanja temeljnih principa međunarodnog poretka. Takva upozorenja SAD i većina članica EU nisu ozbiljno shvatile. Nedavni događaji u Gruziji, potvrdili su, upravo ono što je tvrdila srpska strana. Da li bi ova dešavanja, bez obzira na različita tumačenja, mogla, ipak, dovesti do postepenog “otrežnjenja” ili, bar “korekcije,” američke i briselske administracije u rešavanju pitanja Kosova?\n– Kada su se SAD upustile u sprovođenje politike sile i najgrublje gaženje međunarodnog prava, a EU pognute glave pristala da sledi ovo pravno nasilje, nastale su posledice na koje smo upozoravali. Poznato je da velike sile teško menjaju svoju politiku, a još teže preinačuju svoje pogrešne odluke. Oni će nastaviti prema Srbiji da se ponašaju na ovaj način sve dok vide do ta njihova strategija na kraju može da im donese pobedu u ostvarivanje onog što su naumili. Rusija je sa svoje strane zahvaljujući tome što je i sama velika sila uspešno odbranila svoje interese u kavkaskom regionu. U našem slučaju do otrežnjenja može dovesti dugotrajan i principijelan otpor politici sile.\nVećina političkih analitičara smatra da ste Vi jedan od retkih srpskih političara koji svoje političko delovanje bazira na principijelnosti. U tzv. real-politici se smatra da principijelisti uglavnom gube. Vi ipak, bez obzira na jasnu svest o sumornoj realnosti koju produkuje politika sile, verujete da je demokratskim i pravnim sredstvima moguće odbraniti Kosovo. Na kojim principima se temelji snaga Vašeg demokratskog političkog uverenja?\n– Dugoročno gledano najbolje moguće rezultate daje real politika koja se zasniva na principijelnosti. Naravno, to nije lako postići jer se uglavnom za real politiku vezuje sila a ne principi. Međutim, pogledajmo kako stvar izgleda kada se kao na primeru Kosova sprovodi politika sile, a gaze svi principi. Da li će se na ovaj način doći do stabilnosti i napretka, ili se na ovaj način kriza samo produbljuje? Nemoguće je na politici sile graditi trajna i dobra rešenja. Moglo bi se reći da što više u rešenje nekog problema unosimo principijelnosti to je samim tim i rešenje bolje i funkcionalnije. Iskustvo govori da je najčešće teško doći do sasvim principijelnih rešenja i da je neophodno uvažavati da u realnosti nije uvek moguće idealno pomiriti suprotstavljene interese. Ali je uvek neophodno raditi na postizanju političkih kompromisa koji su u skladu sa opštevažećim principima.\nViše puta ste naglašavali važnost principijelnog stava Ruske Federacije u međunarodnim odnosima, posebno ste istakli zalaganje tadašnjeg predsednika Putina. Kako vidite položaj Srbije u novim globalnim odnosima velikih sila posebno RF, Sad i Kine?\n– U borbi za očuvanje Kosova Rusija je u potpunosti branila Povelju UN i sa Srbijom usaglasila zajedničku politiku koja se zasnivala na poštovanju međunarodnog prava. S druge strane, SAD sprovode politiku sile koju sledi EU. Kina kao stalna članica Saveta bezbednosti imala je veoma konstruktivnu i doslednu politiku da se mora pronaći kompromisno rešenje u skladu sa Rezolucijom 1244. Ove činjenice veoma jasno govore o ulozi ovih velikih sila u rešavanju najvažnijeg pitanja Srbije, a to je očuvanje njenog teritorijalne celovitosti. Samim tim postavljeni su i vidljivi parametri u odnosima sa ovim državama na osnovu kojih moramo da se rukovodimo u odbrani naših državnih i nacionalnih interese.\nS obzirom da Vi smatrate da su pregovori o statusu Kosova počeli kad ih nije trebalo započeti (neispunjeni standardi) i da su okončani kad ih nipošto nije trebalo okončati (nije došlo do konsenzusa pregovaračkih strana), koji bi, po Vašem mišljenju, bio budući zadatak srpske državne politike u odbrani Kosova?\nSmatram da je neophodno da Srbija podigne tužbu protiv određenih država. Posle priznanja Crne Gore i Makedonije protivpravne nezavisnosti Kosova, jer kako oni kažu njih ne obavezuje savetodavno mišljenje Međunarodnog suda pravde, još su očigledniji razlozi da Srbija podnese tužbe pred ovim sudom. Takva poruka bi bila jasna i pokazala bi da nam je izuzetno stalo da se do kraja borimo za Kosovo. Tužbe bi zaustavile nova priznanja i to bi onda otvorilo novi i veći prostor da tražimo trajno, kompromisno i istorijski pravično rešenje za našu južnu pokrajinu.\nRazgovor sa dr Vojislavom Koštunicom vodio Marinko Lolić


Opština Bar organizovala je Sajam sezonskog zapošljavanja mladih | Opština Bar\nOpština Bar organizovala je Sajam sezonskog zapošljavanja mladih. Sekretarijat za kulturu, sport i mlade Opštine u saradnji sa Udruženjem privrednika Bara, Biroom rada, obrazovnim institucijama srednjeg i visokog obrazovanja, Unijom srednjoškolaca, Omladinskim servisom i Biznis start centrom upriličili su danas na platou ispred sportske dvorane “Topolica” prvi sajam koji za cilj ima da olakša mladima u Baru, srednjoškolcima i studentima, da pronađu sezonsko zapošljavanje. Sajam je otvorila sekretarka Sekretarijata za kulturu, sport i mlade Irina Dabović, dok je sajam i sve izlagače obišao i predsjednik Opštine Bar Dušan Raičević koji je razgovarao sa privrednicima ali i učenicima na koji način lokalna uprava može dodatno da im pomogne u daljoj saradnji.\nNa ovaj način lokalna uprava nastoji da dodatno uveže lokalnu privredu sa obrazovnim sistemom kako bi se mladi realno usmjerili spram potreba tržišta a privreda davala šansu mladima iz svog grada da se usavršavaju i privređuju. Na jednom mjestu, mladima uzrasta 15 do 30 godina predstaviće se privrednici iz Bara pa je ovo prilika za mlade da na najjednostavniji način pronađu sezonsko zaposlenje. Na štandovima koji su izloženi na sajmu, svi posjetioci u prilici su da se upoznaju sa ponudama poslodavaca i informišu o svim ostalim detaljima u skladu sa svojim interesovanjima. Na sajmu se mladima predstavilo više barskih kompanija, pretežno iz sektora hotelijerstva i turizma ali i druge, kao i Zavod za zapošljavanje sa svojim ponudama.\nSajam je proistekao iz aktivnosti Lokalnog akcionog za mlade kroz zajedničke sastanke svih organizatora na temu unapređenja saradnje obrazovnog sistema i privrednog sektora. Kako je za dašanji sajam iskazano veliko interesovanje, ideja je da Sajam sezonskog zapošljavanja mladih Bara postane tradicionalan u narednom periodu. Današnji sajam organizovano su posjetili i učenici barskih srednjih škola i fakulteta koji su iskazali veliko interesovanje za ponuđene poslovne prilike.


Novi krug igre "Uzmi račun i pobedi" kreće 18. septembra\nNaslovna Info Srbija Novi krug igre „Uzmi račun i pobedi“ kreće 18. septembra\nNovi krug igre „Uzmi račun i pobedi“ kreće 18. septembra\nBEOGRAD: Novi krug nagradne igre „Uzmi račun i pobedi“, koju organizuje Vlada Srbije uz podršku NALED-a, počeće 18. septembra, potvrđeno je Tanjugu u vladi.\nPrilikom adresiranja koverata, na prednjoj strani potrebno je napisati „Uzmi račun i pobedi 2021“, dok je na poleđini pošiljke obavezno čitko upisati ime i prezime, adresu prebivališta/boravišta iz ličnog dokumenta, kao i kontakt telefon.\nNagradna igra „Uzmi račun i pobedi“ organizuje se u cilju suzbijanja sive ekonomije kroz jačanje svesti i motivacije građana da plaćaju bezgotovinski i uzimaju fiskalne račune prilikom svake kupovine, jer jedino tada mogu da budu sigurni da trgovac posluje u skladu sa zakonom i da plaća poreze iz kojih se finansiraju zdravstvo, školstvo i druge javne usluge, što je u vreme pandemije važnije nego ikad.\nDodatni način da se zaštite, ali i da dupliraju svoje šanse za dobitak, je da plaćaju bezgotovinski kad god je to moguće, jer tako izbegavaju direktan kontakt s prodavcem i novčanicama.\nPrethodni tekstObrovčani sakupili veliku sumu novca za Milenka Jovina\nSledeći tekstKako se priprema orahovača – piće koje leči?


„PODRŠKA LEGALIZACIJI NEFORMALNO SAGRAĐENIH OBJEKATA“\nSerdjan Baftijari 0 comments 20.09.2018\nRomska organizacija mladih "Koračajte sa nama - Phiren Amenca" je od jula mjeseca 2018. godine započela sa realizacijom projekta „Podrška legalizaciji neformalno sagrađenih objekata“ podržanog kroz program dodjele malih grantova od strane NVO Mladi Romi u okviru projekta „Zajednička inicijativa za osnaživanje civilnog sektora na Zapadnom Balkanu i Turskoj“ koji finansira Evropska komisija.\nProjekat ima za cilj da najmanje 70 romskih porodica iz Podgorice pomogne da uđe u proces legalizacije objekata i pruži pravnu pomoć svim zainteresovanim romskim vlasicima bespravno sagrađenih objekata. Takođe, projektom će se pružiti podrška i u vudu posredovanja između romske zajednice i geodetskih organizacija u cilju obezbjeđivanja najpovoljnije geodestke firme za izradu elaborata za sve objekte koje nijesu u prethodnom periodu to završili.\nProjektom je do sada informisano više od 200 romskih porodica o procesu legalizacije i načinu pokretanja postuka za legalizaciju objekata. Aktivisti NVO Phiren Amenca su u početnoj fazi projekta pomogli 111 porodica da popune i predaju Zahtjeve za pokretanje postupka legalizacije objekata. NVO Phiren Amenca će i u budućem periodupružati tehničku, ali i pravnu pomoć romskim porodicama. Phiren Amenca je u okviru projekta angažovala pravnika, koji će svim porodicama koje iskažu potrebu za pravnu podršku, pružiti besplatno.\nProjekat traje šest mjeseci, od avgusta do decembra 2018. Godine,a ukupan iznos obezbjeđenih sredstava iznosi 3.004,00 eura.


Novozelanđani izglasali legalizaciju eutanazije ali ne i marihuane - Glas Podrinja\nPristalice legalizacije droge su bili frustrirani što Ardern nije htela da otkrije kako će glasati na referendumu. Mnogi su verovali da bi njeno odobravanje podstaklo podršku za legalizaciju marihuane, ali ona je rekla da hoće da ostavi odluku Novozelandjanima. Ona je rekla danas kada su objavljeni rezultati da je glasala za, na oba referenduma.\nLegalizacija eutanazija koja stupa na snagu 2021. godine odnosi se na odrasle osobe sa neizlečivim bolestima, za koje se očekuje da će umreti u roku od šest meseci i koje podnose "neizdržljive" patnje. Medju drugim zemljama koje dozvoljavaju neki oblik eutanazije su Holandija, Luksemburg, Kanada, Belgija i Kolumbija.\nMedju drugim zemljama koje su legalizovale ili dekriminalizovale rekreacionu marihuanu su Kanada, Južna Afrika, Urugvaj, Gruzija i nekoliko američkih država.


'Novi rat je opasno blizu'\nIzvor: B92, 10.Avg.2018, 20:00\n"Eskalacija nasilja prethodnih dana opasno približava Gazu i Izrael novom ratu. Prvi prioriteti su održavanje primirja i nedovođenja života civila u opasnost", rekla je portparolka spoljnopolitičke službe EU.\nJedan palestinski >> Pročitaj celu vest na sajtu B92 << bolničar je danas ubijen tokom protesta na granici Izraela i Gaze. U noći između srede i četvrtka je došlo do najžešćih sukoba od rata 2014.\n"Iako ima pravo da se brani, od Izraela se očekuje da nastavi da pokazuje uzdržanost i da učini sve da izbegne civilne žrtve u Gazi", navela je EU. Takođe, izraženo je žaljenje zbog "tragičnog gubitka" trudne Palestinke i njenog deteta.\nEU je do sada pružala "svu podršku naporima Egipta i UN za smanjivanje tenzija" u Gazi i želi da nastavi da podržava "međupalestinsko pomirenje da bi se Gaza i Zapadna obala ujedinile pod jedinstvenom i legitimnom palestinskom vlašću".\nEU: Gaza i Izrael opasno blizu rata (VIDEO)\nIzvor: Beta, 10.Avg.2018\nGaza i Izrael se nalaze "opasno blizu" novog rata posle nedavnih sukoba, upozorila je danas Evropska unija i pozvala da se životi civila ne dovode u opasnost."Eskalacija nasilja prethodnih dana opasno približava Gazu i Izrael novom ratu. Prvi prioriteti su održavanje primirja i nedovodjenja života...


srbijasport.net - Vesti - Vaterpolo - Budimpešta generalna proba za Zagreb\n13.01.2017 Administrator 2767\nPrvotimci Partizana danas u Budimpešti završavaju poslednje pripreme pred nastavak sezone. Četiri sparinga sa ekipom Ferencvaroša su za crno-bele bili generalna proba pred duel sa Mladošću u Zagrebu u derbiju osmog kola Regionalne lige (subota, 19.15, TV Arena).\n– Sparinzi sa vrlo dobrim sastavom Ferencvaroša su nam dosta koristili u ovom trenutku. Kako zbog toga što na Banjici zbog problema sa grejanjem nemamo adekvatne uslove za rad, tako i zato što nastojimo da ekipu dovedemo na ujednačen nivo pripremljenosti – kaže trener crno-belih Zoran Milenković.\nPolovina tima je, zajedno sa nekoliko vaterpolista Banjice, prošle sedmice odradila bazične pripreme na Zlatiboru. Posle dva treninga u Beogradu, crno-beli su se uputili u Budimpeštu, gde ih je dočekao Ferencvaroš, u kome igraju trojica srpskih internacionalaca Stefan Mitrović, Marko Avramović i Marko Ćuk.\n– Sada se nalazimo u sličnoj situaciji kao i na početku sezone, jer ponovo nismo zajedno odradili sve faze priprema. Deo ekipe je uspešno završio bazični deo rada, ali tek u sredu su nam se priključila sedmorica prvotimaca, koji su trenirali sa reprezentacijom Srbije i igrali u utakmici Svetske lige sa Slovačkom. Trening mečevi sa Ferencvarošem su nam bili izuzetno značajni da se uigramo, mada ni u Budimpešti nismo bili kompletni, s obzirom da je nekoliko vaterpolista izostalo zbog povreda.\nU prvom delu sezone mladi tim crno-belih je u svim takmičenjima ostavio odličan utisak. Posle sedam kola Regionalne lige nalazi se na drugom mestu na tabeli sa 13 bodova iz šest mečeva. Mladost, koja je takođe odigrala šest utakmica, ima bod manje.\n– Mladost je jedan od pretendenata na plasman na fajnal-for. Izuzimajući Jug, koji po kvalitetu odskače od ostalih učesnika Regionalne lige, Mladost, Primorje i Jadran iz Herceg Novog su nam najveći rivali u borbi za visok plasman – nastavlja Milenković.-Zagrepčani vrlo sigurno igraju na domaćem terenu. Imaju mladu ekipu, ali ipak iskusniju od naše, sa nekoliko reprezentativaca i kandidata za nacionalni tim. Izdvajaju se Bukić, Paškvalin, golman Marcelić… Znamo šta nas očekuje, a to je vrlo težak meč, u kome ćemo, kao i u svakom drugom ići na pobedu.\nNaredne sedmice nastavlja se i Liga šampiona. Partizan u sredu dočekuje prvaka Evrope, dubrovački Jug.\n– Nadamo se da ćemo se od sledeće sedmice imati normalne uslove rada na našem bazenu, da će stići dovoljne količine mazuta i da nećemo imati problem sa grejanjem. To je nije problem koji dovodi u pitanje samo formu i nastupe u takmičenjima prvog tima. Ne treba zaboraviti ni mlađe kategorije, igrače koji su budućnost srpskog vaterpola, kojima je rad takođe vrlo otežan – zaključio je Milenković.\nU ostalim mečevima osmog kola A1 Regionalne lige sastaju se: Jadran (HN) – Mornar, Budva – Jadran (S) i Jug – Vojvodina. Slobodno je Primorje.


Partizan se uzdigao, a kako na to gleda Duško Vujošević? - Admiral Bet SPORT\nPartizan se uzdigao, a kako na to gleda Duško Vujošević?\nMarko Kulić Posted on 12. februara 2019. 15:00 12. februara 2019. 14:47\nKošarkaški klub Partizan se definitivno stabilizovao dolaskom Andree Trinkijerija za trenera. Od situaicije da se nalazi van prve četiri ekipe, sada je nekoliko kola pre kraja praktično obezbedio plej-of ABA lige.\nCrno-beli su prošli prvu fazu Evrokupa, a bili i veoma blizu plasmanu u Top 8 fazu ovog takmičenja. Bivši trener ovog kluba, Duško Vujošević se u intervjuu za "Blic" osvrnuo na trenutno stanje u klubu.\nPartizan je stvarao je tim tokom takmičenja. Tako je Evrokup nesrećno završio jedan tim, sasvim drugačiji od onog koji ga je počeo. Činilo mi se da će nakon pobede u Monaku, dobiti u Beogradu Litvance i da će se plasirati, što bi bio uspeh posle dugo vremena na međunarodnoj sceni. Odlučila je jedna lopta, jedan šut, ali košarka je takva igra.\nU tu jednu loptu su stavljene mnoge stvari koje baš tada dolaze do izražaja. Nije to uvek samo prosta sreća ili nesreća. Jedna lopta Saše Đorđevića je promenila biografiju tog kluba, svih trenera i igrača koji su igrali u njemu.\nZatim se dotakao, po njegovom mišljenju, glavnog problema koji trenutno vlada u Partizanu.\nOnog momenta Partizan, kada se lomi, nema igrača koji pravi višak. Lično sam očekivao da će Zagorac da se uspostavi kao lider uz pomoć saigrača i trenera, ne znam zašto se to nije realizovalo. Osciliraju još neki igrači, ali ne može sezona da se oceni pre nego što bude završena.\nKada je u pitanju predstojeći Kup Radivoja Koraća, siguran je da će u finalu igrati Partizan i Crvena zvezda. Međutim, ko će u njemu slaviti, rekao je sledeće:\nA tu šta da se očekuje… To jedino baba Vangu da pitate.\nTagovi : duško vujošević, kk partizan\nJaramaz zvanično u Partizanu do kraja sezone


Talentovani defanzivac napustio Partizan, ostaje u Superligi! - Sportske.net\nTalentovani defanzivac napustio Partizan, ostaje u Superligi!\nDa li su ga se u Humskoj prelako odrekli?\nMarković progovorio, evo šta misli o odlasku iz Partizana!Mirković prelomio, iz Zvezde pravo na pripreme Partizana!Sećate li se Mirkovićevog spiska sa prozivke? Ko (ne)će putovati u Tursku?Partizan ostaje bez još jednog najavljenog pojačanja?!Mrkela potvrdio, Zvezda krenula po Partizanovu metu, a još trojica potpisuju ugovore!\nDosadašnji fudbaler Partizana Strahinja Bošnjak potpisao je danas ugovor na tri i po godine sa Voždovcem.\nJedan od najtalentovanijih štopera svoje generacije, 19-godišnji Bošnjak je prvi deo sezone proveo na pozajmici u Zemunu iz Partizana.\n"Srećan što sam postao igrač Voždovca, ovo će za mene biti veliki korak u karijeri. Voždovac je poslednjih godina pokazao da je stabilan klub i okruženje u kome mlad igrač može da napreduje. Takođe, u ekipi ima mnogo iskusnih igrača i mogu mnogo da naučim. Jedva čekam odlazak na pripreme sa novim saigračima i početak takmičenja u Superligi. Imperativ je da vratimo Voždovac u gornji deo tabele, jer nam je tamo mesto", rekao je Bošnjak za sajt kluba.\nOn je dodao da je tokom pauze trenirao, kako bi bio spreman da se priključi punim treninzima u novoj ekipi.\nDirektor Voždovca Goran Grkinić rekao je klub dugo pratio Bošnjaka i da je zadovoljan što je mladi defanzivac konačno potpisao ugovor.\n"U fokusu nam je da u timu imamo mlade igrače sa reprezentativnim pedigreom, a on će se kao najbolji defanzivni igrač svoje generacije savršeno uklopiti u našu ekipu. Gradimo tim za budućnost i Bošnjakov dolazak je najbolji pokazatelj da smo na dobrom putu", naveo je on.\nBošnjak je prošao omladinsku školu OFK Beograda i Partizana, igrao je za sve mlađe selekcije državnog tima, a debitovao je za mladu reprezentaciju u prijateljskoj utakmici protiv Makedonije.\nFudbaleri Voždovca su prvi deo zimskih priprema obavili u Beogradu, a 27. januara će otputovati na dvonedeljne pripreme u Antaliju, tokom kojih će odigrati četiri prijateljske utakmice.


Energetska zajednica pomaže uvođenje regionalnog sistema za garancije porekla\nSlika: Photo: Holger Schué from Pixabay\nSekretarijat Energetske zajednice je pozvao ugovorne strane da izraze interesovanje za uspostavljanje regionalnog sistema za trgovanje garancijama porekla u sklopu postupka integracije u EU. Direktivom koja uređuje ovo pitanje će biti obuhvaćeni sva energija iz obnovljivih izvora, uključujući biogas i zeleni vodonik.\nSekretarijat Energetske zajednice je predstavio dokument za javnu raspravu o implementaciji sistema za garancije porekla. U njegovom objavljivanju je učestvovalo šezdeset zainteresovanih strana, poput ministarstava i izdavača tih instrumenata.\nGarancije porekla su sertifikati o proizvodnji energije iz obnovljivih izvora i oni bi mogli da budu važna alatka za povećanje ulaganja u zelenu energiju i pokretač energetske tranzicije. Ugovorne strane Energetske zajednice kasne s uspostavljanjem elektronskog sistema potrebnog za izdavanje garancija porekla i njihovo trgovanje, iako su po Direktivi o obnovljivim izvorima energije obavezne da to učine, stoji u objavi.\nRegionalni sistem bi doprineo izdavanju garancija porekla na nacionalnom nivou\nIdeja je da se garancije porekla izdaju i da se njima trguje među ugovornim stranama. Učestvovanje u regionalnom sistemu će samo po sebi podstaći izdavanje nacionalnih garancija porekla i može biti prvi korak ka integraciji u evropsko tržište, saopštio je sekretarijat.\nTela zadužena za izdavanje imaju rok do 11. aprila da izraze interesovanje za učestvovanje u osnivanju regionalnog sistema. Sekretarijat Energetske zajednice je naveo da će omogućiti i podržati poduhvat.\nEU ne priznaje garancije porekla iz Energetske zajednice, ali to bi moglo da se promeni s novom Direktivom o obnovljivim izvorima energije\nU dokumentu za raspravu se ukazuje na potencijalna ograničenja za priznavanje garancija porekla na relaciji između zemalja članica Evropske unije i ugovornih strana i dodaje da bi to moglo da se reši tokom tekuće revizije Direktive EU o obnovljivim izvorima energije.\nS novim propisima, obuhvat garancija porekla će se proširiti sa električne energije na svu energiju iz obnovljivih izvora. U više zemalja članica EU se već izdaju sertifikate za takve gasove, poput biogasa i vodonika.\nGarancije porekla omogućavaju krajnjim korisnicima da odaberu energiju iz obnovljivih izvora\nPrvenstveni cilj sertifikovanja zelene energije je da omogući objavljivanje informacija o poreklu energije prodate krajnjim potrošačima i da mogu lakše da odabiru poreklo svojih energenata. Krajnjim korisnicima daje mogućnost da potvrde da njihova energija dolazi iz obnovljivih izvora. U trenutku kada snabdevač pusti struju u mrežu, garancijom porekla za tu količinu električne energije može da se trguje na otvorenom tržištu kao energentom.\nSekretarijat je napomenuo da Kosovo* i Crna Gora moraju da ažuriraju svoje zakonske okvire. Implementacija sistema još nije počela, osim u Srbiji, gde je operator prenosnog sistema električne energije Elektromreža Srbije izdavač i upravlja registrom.\nTagovi: električna energija, Energetska zajednica, garancije porekla, obnovljivi izvori energije\nPočetna » Vesti » OIE » Energetska zajednica pomaže uvođenje regionalnog sistema za garancije porekla


Objavljeno: 29.05.2013, 14:19:51 , 14:20:52\nMinistar poljoprivrede šumarstva i vodoprivrede, Goran Knežević izjavio je danas u Čačku da će Vlada, u saradnju sa lokalnim vlastima, nastaviti da pomaže poljoprivrednu proizvodnju u tom delu Srbije.\nObjavljeno: 29.05.2013, 14:11:41 , 14:13:45\nDS od Nikolića traži da ne potpiše poreske izmene\nDemokratska stranka pozvala je danas predsednika Srbije Tomislava Nikolića da, u skladu sa ustavnim i zakonskim nadležnostima, ne potpiše izmene seta poreskih zakona, budući da one dodatno oporezuju građane i oduzimaju sredstva lokalnim samoupravama.\nObjavljeno: 29.05.2013, 13:47:18 , 13:53:37\nSvetska banka u Staru planinu uložila 4,5 miliona dolara\nSvetska banka je u razvoj poljoprivrede i stočarstva na Staroj planini, kao i u razvoj infrastrukture i seoskog turizma putem STAR projekta reforme poljoprivrede u tranziciji, uložila 4,5 miliona evra.\nObjavljeno: 29.05.2013, 13:31:03 , 14:02:48\nMinistarka energetike, razvoja i zaštite životne sredine Zorana Mihajlović poručila je danas da se u interesu države, građana i privrede pod hitno mora krenuti sa reformisanjem Srbijagasa, a sve odgovorne za loše poslovanje sankcionisati.\nObjavljeno: 29.05.2013, 13:25:39 , 13:26:41\nDirektor Turističke organizacije Zlatibora Darko Djurović izjavio je danas u Kragujevcu da je prihod od turizma na toj planini, u prošloj godini iznosio više od 70 miliona evra.\nObjavljeno: 29.05.2013, 12:58:37 , 13:58:25\nJužni tok bez odlaganja, do kraja godine\nGlavni projekat za Južni tok biće završen do kraja juna, što će omogućiti ubrzanje priprema da bi izgradnja tog gasovoda pocela do kraja ove godine, izjavio je danas Jovica Budimir, direktor za investicije u Srbijagasu.\nObjavljeno: 29.05.2013, 12:51:22 , 13:58:43\nNemačka: Srbiji 2,2 miliona evra za pregovore o pristupanju EU\nNemačka će sa 2,2 miliona evra podržati Srbiju da se na efikasan i stručan način pripremi za pregovore o pristupanju Evropskoj uniji (EU) u oblastima poljoprivrede, ekonomije, finansijskih usluga i regionalnog razvoja.\nObjavljeno: 29.05.2013, 12:40:45 , 12:42:29\nPotencijali Srbije veći od onih koje koristi\nMinistarka za regionalni razvoj i lokalnu samoupravu Verica Kalanović ocenila je danas da je Samit infrastrukture i građevinarstva zapadnog Balkana pokazao da Srbija, u ekonomskom pogledu, ima mnogo veće potencijale i mogućnosti nego što ih danas koristi.\nObjavljeno: 29.05.2013, 12:20:57 , 12:23:38\nU Hrvatskoj iz prodaje povučen sapun koji liči na tortu\nHrvatski Državni inspektorat je za poslednje tri godine objavio 118 upozorenja potrošačima, a najnovije, izdato na osnovu evropskog sistema RAPEX, odnosi se na sapun koji vizuelno podseća na komad torte.\nObjavljeno: 29.05.2013, 11:55:03 , 12:03:47\nMinistarka regionalnog razvoja i lokalne samouprave Verica Kalanović izrazila je danas u Beču uverenje da će Srbija do 2020. godine biti potpuno premrežena autoputevima, dobro povezana sa susedima i uključena u sistem panevropskih autoputeva.\n12345 ... 917918919920921


Oni koji zveckaju oružjem u BiH treba da budu predmet brzih intervencija – Vesti iz srbije i sveta\nHome > Region > Oni koji zveckaju oružjem u BiH treba da budu predmet brzih intervencija\nDodik je na konferenciji za novinare rekao da je sa Eskobarom najpre razgovarao o uzavreloj atmosferi u vezi sa pominjanjem konflikta što, kako je rekao, nema nikakvog realnog osnova, već su to pokretali oni koji bi da prodube atmosferu nepoverenja.\nOni, dodao je, imaju priliku da to razjasne u direktnim razgovorima sa američkim izaslanikom.\n– Rat nije opcija za rešavanje bilo kakvih pitanja u BiH i svi procesi treba da budu politički – rekao je Dodik i istakao:\nIstakao je da Republika Srpska neće odustati od svojih namera što se tiče vraćanja nadležnosti u više oblasti i dodao da će NSRS povući određene saglasnosti iz oblasti vojske, poreza i VSVT, a u narednih šest meseci će Vlada pripremiti i novo zakonodavstvo.\n– Oružane snage BiH ne mogu da popune kvote predviđene za Hrvate i Srbe jer ljudi neće da idu u tu vojsku, ne želimo da umesto njih ulaze muslimani – rekao je Dodik.\n– Eskobaru sam ponudio konkretne predloge. Rekao sam mu da svi oni koju zveckaju oružjem u BiH, treba da budu predmet brzih intervencija. Protiv takvih treba da se usmere međunarodne snage. Niko ne sme da upotrebljava oružje protiv drugih – rekao je Dodik.\nNačelno, dodao je, kada je o Dejtonu reč po tom pitanju nema problema sa Eskobarom.\n– Oni to vide u nekoj drugoj formi, a mi u formi koja je vazana za stalno otimanje od Srpske, stalnu destabilizaciju Srpske. Mi ne delimo vrednosti BiH koja je pravljena tako što je kršen Ustav – rekao je Dodik.\nDodik je izneo utisak da druga strana primedbe Republike Srpske smatraju frustracijom.\n– Da jesmo frustrirani jer su nam govorili da je ovo pravna država a nije, da je ustavni sud nije to što bi trebalo da bude – rekao je Dodik i dodao da verovatno ne postoji saglasnost oko svih pitanja, ali da Srpska nastoji na poseban način da očuva BiH.\nRekao je da je Eskobara upoznao da je on jedini član Predsedništva BiH koji podržava inicijativu Otvoreni Balkan, ali da su Bošnjaci ti koji ne veruju u taj proces i misle da je reč o, kako je naveo, nekakvoj velikosrpskoj inicijativi.\nSaglasan je, dodao je, sa Eskobarom da o svemu treba razgovarati.\n– Ja sam za, ovde u Republici Srpskoj niko nije protiv toga – rekao je Dodik.\nDezember 26, 2021 012\nPorno snimak političara iz Republike Srpske izazvao buru na mrežama, šok u Banjaluci\nSpektakl u novogodišnjoj noći\nDezember 30, 2021 019


Savet bezbednosti usvojio rezoluciju o međunarodnom rezidualnom mehanizmu za međunarodne krivične sudove (IRMCT) | Ujedinjene nacije Međunarodni rezidualni mehanizam za krivične sudove\nSavet bezbednosti usvojio rezoluciju o međunarodnom rezidualnom mehanizmu za međunarodne krivične sudove (IRMCT)\n29. dec. 2010.\nSavet bezbednosti Ujedinjenih nacija usvojio je 22. decembra rezoluciju kojom se osniva novo telo koje će završiti preostale zadatke Međunarodnog krivičnog suda za bivšu Jugoslaviju (MKSJ) i Međunarodnog krivičnog suda za Ruandu (MKSR) nakon okončanja njihovih mandata.\nMeđunarodni rezidualni mehanizam za međunarodne krivične sudove (IRMCT) imaće dva ogranka, po jedan za svaki od sudova i počeće s radom 1. jula 2013. godine za MKSJ i 1. jula 2012. za MKSR. Sedište ova dva ogranka rezidualnog mehanizma odrediće se odvojenim ugovorima Ujedinjenih nacija i zemalja domaćina ogranaka prihvaćenim od strane Saveta bezbednosti.\nOvim mehanizmom biće nastavljeni nadležnost, prava i obaveze, kao i osnovne funkcije MKSJ, odnosno MKSR. Savet bezbednosti je u rezoluciji zaključio da bi “međunarodni rezidualni mehanizam trebalo da bude mala, privremena i efikasna struktura, čije će se funkcije i veličina vremenom smanjivati, uz manji broj zaposlenih srazmerno njegovim smanjenim funkcijama”.\nStatut rezidualnog mehanizma takođe je usvojen na sednici Saveta bezbednosti. Rezidualni mehanizam će, između ostalog, imati ovlašćenja da krivično goni lica na najvišim položajima protiv kojih je Međunarodni sud podigao optužnice, a koja budu uhapšena nakon okončanja njegovog mandata, kao i ona lica koja budu ometala sprovođenje pravde. Rezidualni mehanizam neće biti ovlašćen da podiže nove optužnice. Ovo novo telo će takođe moći da vodi postupke preispitivanja, da nadgleda izvršenje kazni i odlučuje o pomilovanjima ili ublažavanju kazni.\nSavet bezbednosti Ujedinjenih nacija je zatražio od MKSJ i MKSR da preduzmu sve moguće mere da svoj rad privedu kraju najkasnije do 31. decembra 2014. Države, a posebno one u kojima se sumnja da se begunci kriju, se pozivaju da dodatno intenziviraju svoju saradnju s međunarodnim sudovima i rezidualnim mehanizmom i obezbede hapšenje ili predaju preostalih begunaca.\nGeneralni sekretar Ujedinjenih nacija se rezolucijom poziva da Savetu bezbednosti podnese nacrt Pravilnika o postupku i dokazima Rezidualnog mehanizma do 30. juna 2011. Ovaj Pravilnik će biti zasnovan na postojećim pravilnicima međunarodnih sudova i, ukoliko Savet bezbednosti ne odredi drugačije, stupiće na snagu nakon što ih sudije međunarodnih sudova usvoje.\nRezolucijom se pozdravlja izveštaj generalnog sekretara o arhivama i sedištu Rezidualnog mehanizma dva međunarodna suda. U svom izveštaju, generalni sekretar je preporučio da arhive međunarodnih sudova i sedište Rezidualnog mehanizma budu smeštene na istoj lokaciji, ne samo iz budžetskih razloga, već i zbog logistike kada rezidualnom mehanizmu bude potreban pristup arhivima. Ovim bi se takođe umanjilo dupliranje zadataka do kojih bi moglo doći ukoliko bi arhive postojale odvojeno od Rezidualnog mehanizma. Rezolucijom se od generalnog sekretara traži da, uz konsultacije sa Savetom bezbednosti, pripremi režim zaštite informacija i pristupa arhivama oba međunarodna suda i Rezidualnog mehanizma.\nTakođe se od međunarodnih sudova i Rezidualnog mehanizma zahteva da sarađuju sa zemljama bivše Jugoslavije i sa Ruandom, kao i sa drugim zainteresovanim stranama, da bi omogućili osnivanje informativnih i dokumentacionih centara. Ta saradnja treba da se odvija putem omogućavanja pristupa kopijama javnih dokumenata u arhivama međunarodnih sudova i Rezidualnog mehanizma, između ostalog i na njihovim internetskim stranicama.\nOd svog osnivanja pre 17 godina, MKSJ, čije je sedište u Hagu, podigao je optužnice protiv 161 lica za ratne zločine počinjene na teritoriji bivše Jugoslavije. Postupci protiv 125 lica su okončani, a samo dvojica optuženih su i dalje u bekstvu – Ratko Mladić i Goran Hadžić.\nUN Security Council Press Release\nRezolucija 1966 - na engleskom\nRezolucija 1966 - na francuskom


NIJE SAMO JOKIĆ PONOS SOMBORA: Veljko Stojnić ODUŠEVIO!\nVeljko Stojnić Foto: Profimedia\nSrpski biciklista Veljko Stojnić uspeo je da sačuva crnu majicu namenjenu najboljem sprinteru na trci oko Ujedinjenih Arapskih Emirata, posle treće etape. On i biciklista italijanskog Vini Zabu tima, završio je i treću etapu u crnoj majici na trci Vorld Tura u Ujedinjenim Arapskim Emiratima.\nStojnić trenutno ima 29 osvojenih bodova na sprintu, osam više od drugoplasiranog Italijana i klupskog kolege iz Vini Zabu tima, Leonarda Tortomasija. On je i treći dan proveo na stazi sa najboljim biciklistima sveta Krisom Frumom, Alehandrom Valverdeom, Kejlebom Juanom, Adamom Jejtsom, Arnoom Demarom, i pored toga što vodi u plasmanu za najboljeg sprintera, Veljko je i dalje drugi u klasifikaciji vozača koji su sakupili najveći broj poena na trci, što znači da zaostaje samo sedam bodova za Australijancem Kejlebom Juanom (pobednikom druge etape) u borbi za zelenu majicu.\nTreća etapa na trci Svetkog tura vožena je od Al Kudraha do Džebel Hafeta u dužini od 184 kilometra. Pobedio je Britanac Adam Jejts iz Mičelton Skot tima. Drugi je bio Slovenac Tadej Pogačar iz ekipe Emirata, koji nosi i belu majicu namenjenu najboljem mladom vozaču na trci, dok je treći bio Kazahstanac Aleksej Lučenko iz Astane.\nNaš Veljko Stojnić, mladi 21-godišnji Somborac, koji vozi svoju prvu trku u profesionalnom biciklizmu, ovim je skrenuo pažnju na sebe i očekuju se novi napadi mladog Srbina.\nČetvrta etapa voziće se od Zabel Parka do centra Dubaija u dužini od 173 kilometra.\nViše iz ove kategorije « Plan vršenja komunalno-policijskog nadzora po naseljenim mestima opštine Sombor za mart\tČlanice udruženja „Lavangrad“ dobile ugovore o sadnji »


Ukrajina i Rusija razmatraju Erdoganov poziv da Putin i Zelenskiy zajedno posete Tursku | TRT Srpski\nUkrajina i Rusija ra...\nUkrajina i Rusija razmatraju Erdoganov poziv da Putin i Zelenskiy zajedno posete Tursku\n“Erdogan jako dobro poznaje motive Ukrajinaca i Rusa. Njegov predlog je dobro promišljen i ima potencijal“, kazao je Podolyak.\n20.01.2022 ~ 21.05.2022\nIz Ureda ukrajinskog predsednika saopštili su da je dobro osmišljen i da ima potencijala poziv kojeg je turski predsednik Recep Tayyip Erdogan uputio ruskim i ukrajinskim predsednicima Vladimiru Putinu i Vladimiru Zelenskiyu da zajedno posete Tursku zarad rešavanja krize između te dve zemlje.\nZamenik šefa kabineta ukrajinskog predsednika Mihay Podolyak kazao je za medijsku kuću RBK da predsednik Turske Erdogan izuzetno dobro poznaje situaciju u regiji.\nUporedo s tim, glasnogovornik Kremlja Dmitriy Peskov iz Moskve je poručio da su sa zadovoljstvom primili i da razmatraju Erdoganov predlog upućen kolegama Putinu i Zelenskiyu.\n“Pozdravljamo napore svake države koji bi mogli pomoći u rešavanju situacije u Ukrajini“, kazao je Peskov.\nRanije je glasnogovornik ureda turskog predsednika Ibrahim Kalin izjavio da je Erdogan odvojeno razgovarao sa Putinom i Zelenskiyem o krizi u odnosima između Rusije i Ukrajine i da ih je čak i pozvao da zajedno posete Tursku kako bi na tom sastanku rešavali nesuglasice i probleme u odnosima tih država.\n“Turska je spremna preuzeti svaku konstruktivnu ulogu da bi se smanjile tenzije između Rusije i Ukrajine. To činimo kao prijatelji i Rusije i Ukrajine i kao saveznik NATO-a“, poručio je Kalin.\nTagovi: #Turska , #Rusija , #Ukrajina\nPronađena tela četiri rudara\nPortparol vlade Lionel Bilgo izvijestio je da su tijela 4 radnika pronađena tokom potrage i spašavanja u rudniku Perkoa u državi Sanguie\nUkrajina: Ubijeno 29.450 ruskih vojnika, uništeno 206 ruskih aviona, 170 helikoptera i 1.305 tenkova\nGeneralštab Oružanih snaga Ukrajine objavio je da je u ratu poginulo 29.450 ruskih vojnika.\nBlinken razgovarao o "pozitivnom koraku ka miru na Južnom Kavkazu"\nBlinken je takođe skrenuo pažnju na važnost procesa normalizacije između Turske i Jermenije za mir, stabilnost i prosperitet regiona\nStoltenberg: Turska je važna zemlja za sve saveznike\nGeneralni sekretar NATO-a Jens Stoltenberg izjavio je kako je Turska ključna zemlja s geografskog i strateškog aspekta, a za sve saveznice važna zemlja.


Tara Ćulibrk plivala pod bojama Savremene na republičkom takmičenju u plivanju | Savremena gimnazijaSavremena gimnazija\nTara Ćulibrk plivala pod bojama Savremene na republičkom takmičenju u plivanju\nMay 17, 2016 Comments Off on Tara Ćulibrk plivala pod bojama Savremene na republičkom takmičenju u plivanju\nUčenica Savremene gimnazije Tara Ćulibrk predstavljala je školu na republičkom takmičenju u plivanju. Takmičenje je održano 13. maja u sportskom centru „Čair” u Nišu, a Tara je pokazala fenomenalno plivačko umeće i osvojila peto mesto.\nOdličan plasman među jakom konkurencijom\nPredstavnica Savremene gimnazije plivala je slobodnim stilom i uprkos jakoj konkurenciji pokazala izuzetnu spremnost i izdržljivost. Tara se takmičila protiv učenica koje su i po nekoliko godina starije od nje, ali to je nije sprečilo da zapliva svom snagom i osvoji peto mesto.\nS obzirom na to da je ovo tek prva godina Tarinog učestvovanja na školskom takmičenju, njen uspeh je još veći. Tarin predan odnos prema treninzima, posvećenost i upornost zaslužni su za njene rezultate na ovom, kao i na drugim takmičenjima.\nSport pomaže učenicima da se razvijaju\nSavremena gimnazija podstiče takmičarski duh kod učenika kao odličan način da razvijaju svoje talente i da napreduju. Posebno nam je važno da učenici budu fizički aktivni i da se bave sportom, jer se tako pravilno razvijaju i stasavaju u zdrave mlade osobe.\nTara je pravi primer odgovornog i posvećenog sportiste i ovom prilikom joj čestitamo od srca i radujemo se još boljim rezultatima koji joj, sigurni smo, predstoje.\nSve slike sa takmičenja pogledajte u galeriji.


Medicinska žuč za bolove u zglobovima SB Arithera - Naslovnica\nDokazano snižava visok krvni pritisak, poboljšava cirkulaciju, i snižava nivo holesterola i nivo šećera u krvi. Sjajno protiv polenskih alergija.\nObnavlja ćelije nekon hemioterapije. Efikasna alternativa insulinu.\nUlje crnog kumina koristi se od davnih vremena kao začinsko ulje, u medicinske svrhe i kao dodatak ishrani. Udoktori u Saudijskoj Arabiji pokušali su da definišu farmakološka i toksikološka svojstva ulja crnog kumina.\nOni su uspeli da dokažu da ulje crnog kumina snižava visok krvni pritisak, poboljšava cirkulaciju i snižava nivo holesterola i nivo šecera u krvi. Oni su utvrdili da troškovi liječenja artroze jedan od aktivnih sastojaka ulja crnog kumina Thymoquinon i ustanovili su da seme i ulje imaju antiinflamatorno, antialergijsko, analgetičko i antimikrobno delovanje.\nNa Univerzitetu Misisipi Medicinskom centru unaučnici su istraživali efekte thymoquinona ekstrahovanog iz semena crnog kumina na kancerogene ćelije u crevima. Oni su pokazali da thymoquinon uništava ćelije kancera tako što utiče na funkcije metabolizma ćelija raka.\nAutoimuni tiroiditis i bolovi u zglobovima\nOni su zaključili da prirodni sastojci, kao što je ulje crnog kumina mogu puno pomoći u tretmanima kancera creva bez sporednih efekata i oštećenja zdravih ćelija. Studije drugih zemalja su pokazale da ekstrakt semena crnog kumina može biti bezbedna i efikasna alternativa insulinu u tretmanu dijabetesa.\nIsceliteljske moći crnog kumina mogu da se primene i na bubrege.\nZabeleženo je da ulje crnog kumina održava aktivne bubrege i sprečava starenje istih. Ulje crnog kumina je neverovatno dobar detoksikator. Generalno način primene: 1 kafena kašičica, 2 puta dnevno za prevenciju i 1 kafena kašičica, 3 puta dnevno za oboljenja. Uz kupljeni proizvod dobija se uputstvo za upotrebu ulja crnog kumina protiv: akni, medicinska žuč za bolove u zglobovima i kašlja, prehlade i gripa, letargije, nervne napetosti, boljeg tena, umornih mišića, bolova u ledjima, artritisa, visokog krvnog pritiska, modrica, reuzmatizma, dijareje, gubitka kose, glavobolja, bolova u uhu i želucu, crevnih parazita, kolika i sinusitisa.


Zaradili ste 9.602 dinara, a prstom niste mrdnuli - Bizlife.rs\n12:49 Beograd , 12/01/2018\nVrednost svih podeljenih besplatnih akcija građanima, kao i ostvarene dividende koje im pripadaju, na današnji dan iznosi 9.602 dinara. Na ovu sumu bi mogli da računaju građani ukoliko bi danas prodali akcije i podigli dividende, a to nisu učinili do sad, piše Blic.\n– Trenutno pet akcija NIS-a vrede 3.585 dinara, dok jedna akcija Aerodroma je 1.671 dinar, odnosno to ukupno čini 5.256 dinara, kada se na to dodaju i dividende 2.646 dinara, dobija se 7.902 dinara, odnosno 9.602 dinara, kada se dodaju akcije Akcionarskog fonda. Građani su dobili 31 komad akcija „Telekoma“ koje nažalost nemaju tržišnu vrednost, a ni do dana današnjeg nije otkriveno kome je u interesu sprečava građane da raspolažu ovom imovinom. Akcije EPS-a još uvek nisu podeljene, a kako ide restrukturiranje tog preduzeća izvesno je da neće biti u skoroj budućnosti – kaže Nenad Gujaničić, broker „Momentum sekjuritis“.\nprodaja akcije dividende\nJesu li to beše one akcije u vrednosti od 1.000€? 😉\n12/01/2018 u 17:24


Vaterpolo: Srbija u finalu - Pokazivač\nVaterpolo: Srbija u finalu\nVaterpolo reprezentacija Srbija plasirala se u još jedno finale Svetske lige i imaće priliku da odbrani titulu osvojenu prošle godine. U polufinalu ekipa Dejana Savić je bila uspešnija od reprezentacije Italije, rezultatom 7 : 4 (2:1, 2:1, 1:1, 2:1) . Najefikasniji u pobedničkoj ekipi je bio Filip Filipović sa četiri gola . Nakon meča srpski reprezentativci su istakli da su umorni od veoma zahtevnog igranja svakog dana na turniru u Kini, ali da će dati sve od sebe da se okite još jednim zlatom.\nFinale je na programu u nedelju od 9 časova, a protivnik je reprezentacija SAD .\nPrethodni tekstPesnici-Đura Jakšić: Mila (stihove izgovara Miroslav Lj Ranković)


Bolje da nas biju Rusi nego Amerikanci!\n«Bolje da nas biju Rusi nego Amerikanci», «Nameštaljka zbog Kosova», «Parlamentarci u kotlu Marakane», «Goleada»,\n«Rezultat nije važan», «Kazačok na Marakani».\nOvo su neki od današnjih novinskih naslova koji se odnose na fijasko fudbalske reprezentacije srbijanskih parlamentaraca protiv ruskih kolega.\nNakon utakmice radikal Aleksandar Vučić izjavio je: «Da smo igrali fudbal protiv Amerikanaca već u prvom minutu zaradio bih crveni karton». Ova Vučićeva izjava, već sama po sebi, otkriva da je fudbalska utakmica između srpskih i ruskih parlamentaraca imala, daleko više, politički nego sportski značaj.\nZanimljivo je da je Vučićev kapiten u ovom meču bio poslanik G 17+, Miloljub Albijanić. Iako su se nedavno skoro potukli u srbijanskom parlamentu, na travnatom terenu delovali su kao bliski prijatelji. Ta iznenadna sportska ljubav učinila se zanimljivom i novinaru radija B92 Draganu Iliću, koji za RSE kaže:\n”Reprezentacija kojoj je kapiten bio Albijanić iz G17+ delovala je kao tim umerenih radikala, kako bi rekao Toma Nikolić, neki su onako išli đonom. U tom odnosu prema Rusima su radikali bili ne umereni nego nežni. Izjave da ćemo biti pažljivi, da ćemo ih pustiti, da ćemo ako pobedimo to učiniti minimalnim rezultatom podsećaju na panslovensku i panpravoslavnu slogu.”\nIako su u meč ušli nasmejani i vedri, i sa stavom da im 40 stepeni Celzijusovih ne može ništa, srpski parlamentarci dobili su prvi gol već u četvrtom minutu, sledeći u šestom i tako redom sve do devetog koji je Mogamed Mogamedov postigao u 54 minutu.\nSrpski parlamentarci, očito, da nisu imali snage da prate tempo svojih ruskih kolega. Čak ni česte promene, na skoro svakih 5 minuta, i veliki broj rezervnih igrača nije im pomogao da ublaže debakl.\nVeć na kraju prvog poluvremena, koje je trajalo pola sata, rezultat je bio 5 : 0. Srpski poslanici su se smeškali, mada im više od toga nije ni ostalo, dok su ruski poslanici, sve do kraja meča delovali vrlo uigrano.\nKapiten srbijanske ekipe,Miloljub Albijanić, rekao je nakon meča da su Rusi bili neuporedivo bolja ekipa sastavljena od bivših vrhunskih sportista:\n”Vidi se da igraju fudbal zajedno i da su uigrana ekipa, imaju dodavanja. Nema šta da se krije.”\nDragan Ilić kaže da ova fudbalska utakmica može biti «okidač», za pojačano prisustvo Rusije u Srbiji i to ne samo u oblasti politike ili «prijateljskog» sporta:\n“Sada će biti niz događaja, pojaviće se ruski akademici koji će da drže predavanja, pojaviće se ruski naučnici koji će da donesu uređaj koji se zove “vitafon” ili još neki takav uređaj koji će pomagati u lečenju naroda. Pojaviće se ruski književnici, već se pojavila knjiga na kioscima biografija “Putin”. Siguran sam da će se sada pojaviti ljudi koji će želeti da se vojno vežemo sa Rusijom, šta će nam NATO. To će biti razni oblici ruskog povratka u Srbiju kroz te simboličke gestove, bilo da su to fudbalske utakmice ili ovi drugi koje sam naveo.”\nIako se rezultat od 9 :2, za Ruse, može, najblaže, nazvati neslavnim, Miloljub Albijanić, misli suprotno:\n”Nije neslavno, rezultat pokazuje jedan odnos snaga na terenu. Oni su ljudi vežbali, bili su bolji, imaju bivše fudbalere u svojoj ekipi. Mi im čestitamo na pobedi.”\nIpak, tačno je da su se Rusi ozbiljno pripremali za ovaj meč. U njihovom timu igrali su i Dmitrij Aleničev, bivši ruski reprezentativac i igrač Porta, Spartaka i Rome, zatim, Konstantin Jerjomenko, petostruki najbolji strelac Evropskog šampionata u malom fudbalu, gol im je branio bivši vaterpolo reprezentativac, a kapiten Boris Grizlov više puta nedeljno trenira mali fudbal.\nDragan Ilić ističe da se iz ovakvih smešnih događaja uvek kriju banalne stvari:\n“Ovo su sve nekakve političke igrice , ništa drugo.”